Misi Eratkan Jalinan Bakal Menyatukan Lebih 1,000 Ahli Keluarga

Sambutan Aidilfitri adalah perayaan paling penting serta bermakna buat Muslim di Malaysia dan merayakannya bersama keluarga menjadi satu kemestian.
Suasana meriah pulang ke kampung, berkumpul adik-beradik dan sanak-saudara menjadi kegembiraan yang tidak dapat diungkapkan dan rahmat yang besar di hari raya.

Namun, tidak semua orang berpeluang atau berkemampuan untuk meraikan lebaran bersama keluarga di kampung halaman mereka.
Tahun ini, Eratkan Jalinan dengan Tropicana Twister ingin menyatukan lebih 1,000 individu terpilih bersama keluarga mereka di hari raya.

Eratkan Jalinan bersama Tropicana Twister

Tropicana Twister memberi peluang kepada rakyat Malaysia untuk pulang ke kampung halaman dengan 40 tiket penerbangan domestik dua hala, 150 tiket bas sehala dan lebih 800 tiket kereta api sehala (KTMB) untuk lokasi terpilih di Malaysia.
Berikut langkah mudah untuk mengambil bahagian dalam Eratkan Jalinan bersama Tropicana Twister:

Layari www.tropicanatwister.my
Pilih mod pengangkutan yang ingin dimenangi
Jawab dua soalan Tropicana Twister untuk peluang memenangi tiket pulang ke kampung

Peraduan bermula dari sekarang hingga 19 April 2023. Jangan lepaskan peluang ini!
Eratkan Jalinan bersama Tropicana Twister yang mengandungi Vitamin C. Vitamin C menyokong sistem imun anda. Sertai sekarang untuk peluang pulang beraya!
Untuk maklumat lanjut, layari http://www.tropicanatwister.my.


‘Misi K: Kemboja’, Rancangan Istimewa Sempena Hari Raya Aidiladha Di TV9

Sempena dengan sambutan Aidiladha tahun ini, TV9 ingin berkongsikan sebuah program tanggungjawab sosial berbentuk dokumentari iaitu Misi-K: Kemboja.
Rancangan istimewa ini yang akan bersiaran pada 10 Julai, jam 7.30 malam, merupakan sebuah rancangan berbentuk dokumentari yang memaparkan kehidupan harian masyarakat Islam di beberapa daerah terpencil di Kemboja.

Baca juga: Karnival Jom Heboh 2022 Acara Padang Terbesar Malaysia Kini Kembali!
‘MISI-K: KEMBOJA’, RANCANGAN ISTIMEWA SEMPENA HARI RAYA AIDILADHA DI TV9

Misi-K: Kemboja ini dibawakan oleh pasukan pertubuhan bukan kerajaan (NGO) Angkatan Sukarelawan ASAS Sejahtera atau ASAS. Pasukan ini diketuai oleh Puan Siti Noraishah yang juga merupakan anak sulung kepada seniman negara Tan Sri SM Salim.

Menerusi dokumentari ini, penonton berpeluang melihat kehidupan harian masyarakat Islam di beberapa daerah terpencil di Kemboja seperti Wilayah Kampong Chhnang, Kampong Boeng (daerah Kampong Leaeng), Kg Chrak Romiet (Daerah Kampong Leaeng), Daerah Kampong Tralach, Daerah Sameakki Mean Chey, Phum Ra dan Battambang.
PELBAGAI BENTUK BANTUAN DISALURKAN KEPADA MASYARAKAT ISLAM KEMBOJA

Antara sorotan yang dipaparkan adalah meninjau kawasan persekitaran dan menghulurkan sumbangan daripada masyarakat prihatin Malaysia. Antaranya membaiki masjid, membaiki rumah dan sekolah supaya lebih selesa serta menyediakan pam air yang bersih untuk kegunaan mereka.
Selain itu, mereka juga menyelami isu kanak-kanak yang tidak bersekolah dan memberi taklimat tentang kepentingan menjaga kesihatan.

Bahkan, bagi mengeratkan lagi ukhwah dan silaturrahim mereka turut menganjurkan kenduri, masak bersama-sama penduduk kampung dan solat berjemaah dengan masyakat setempat.
Masyarakat di sana terutamanya kanak-kanak dilihat begitu gembira dengan kehadiran pasukan sukarelawan ini tiba di sana.
Jadi, jangan lupa untuk menyaksikan sorotan istimewa Misi-K: Kemboja pada 10 Julai, Ahad pukul 7.30 malam hanya di TV9.
Bagi mendapatkan maklumat lanjut dan perkembangan terkini tentang program TV9, jangan lupa layari http://www.xtra.com.my/ dan ikuti laman media sosial rasmi TV9 di Facebook, Instagram & Twitter serta TikTok.
VIDEO PENUH:

https://media.siraplimau.com/2022/07/PROMO-MISIK-TV9-2022.mp4


Miss V Bau Busuk Sebab Tak Cuci Bersih? Doktor Cakap Ada Tempat Anda Tak Perlu Cuci Pun!

Buat kaum wanita, pasti akan ada masanya yang membuatkan anda tertanya-tanya kenapa secara tiba-tiba bahagian vagina atau Miss V bau busuk bukan? Hal ini kerana, anda telah menggunakan pencuci miss v yang dikatakan dapat menghilangkan bau serta mencuci dengan lebih bersih bahagian dalam miss V.
Rupa-rupanya, tanpa anda sedari inilah yang menjadi punca kepada bau yang ada pada vagina anda. Berdasarkan penjelasan Prof.Dr.Imelda Balchin, rupanya mencuci bahagian dalam vagina itu semua tidak perlu!

Baca juga: 5 Jenis Bau ‘Miss V’ Yang Anda Kena Tahu, Patutlah 24 Jam Rasa Gatal!
MISS V BAU BUSUK SEBAB TAK CUCI BERSIH-BERSIH? FAKTA ATAU MITOS?

Fakta atau Mitos: Kalau vagina itu berbau, itu bermakna awak tak cuci vagina bersih-bersih? Jawapannya ialah MITOS.

Vagina ini self-cleaning dan tak perlu dicuci, sama seperti kerongkong anda, saluran kencing anda dan usus anda. Apa yang perlu dicuci ialah permukaan luar vagina, permulaan luar saluran kencing, permukaan luar dubur dan mulut. Yang di bahagian dalam tu tak payah lah nak cuci-cuci.
Bagaimanakah vagina tu buat self-cleaning? Ada dua cara:
#1 Pertama:
Di dalam vagina memang ada beratus-ratus jenis organisma yang hidup sekampung. Kita panggil ini MICROBIOME. Kita mesti ada keseimbangan microbiome untuk memberi perlindungan kepada organ dalaman wanita. Bakteria-bakteria ini berlawanan, ada bakteria baik dan ada bakteria yang memudaratkan.
Selagi ada bakteria baik yang berlawan dengan bakteria yang memudaratkan, maka bakteria yang memudaratkan itu tidak boleh membiak dengan banyak sehingga menyebabkan penyakit. Kita tak mahu buang microbiome ini. Jika anda mencuci di dalam vagina, korek-korek basuh-basuh yang juga dinamakan ‘vaginal douching’, maka anda boleh membuang bakteria yang baik.
Akibatnya ialah bakteria yang memudaratkan wanita boleh membiak banyak-banyak atau ‘overgrowth’ dan Inilah dinamakan bacterial vaginosis atau BV. BV ini penyebab keputihan yang biasa berubah menjadi warna kelabu kehijauan, menjadi banyak dan berbau hanyir. BV ini kena dirawat dengan antibiotic, bukannya tambah basuh lagi di dalam vagina tu.
TIDAK ADA SATU PUN PENYAKIT DALAMAN WANITA YANG BOLEH DIRAWAT DENGAN MENCUCI DI DALAM VAGINA. Lagi awak cuci di dalam vagina, lagi lah BV datang balik berulang-ulang kali. BV ini boleh menyebabkan keguguran.
Ada juga kaitannya dengan lebih risiko kanser pangkal rahim, sebab ada kemungkinan MICROBIOME yang sihat juga penting untuk melawan virus HPV yang menjadi punca cervical cancer.
#2 Kedua:
Vagina ialah berasid. Asid di dalam vagina memberi perlindungan kepada pelbagai penyakit. Jika anda mencuci di dalam vagina, anda boleh buang asid ini dan memberi lebih kecenderungan untuk mendapat penyakit. Jika anda perasan, sekitar waktu paling subur wanita, semasa ovulasi, pangkal rahim atau cervix akan mengeluarkan lebih keputihan dari biasa hanya untuk lebih kurang tiga hari.
Masa ini ada banyak keputihan yang beralkali yang bertujuan melindungi sperma yang tidak boleh hidup di dalam keadaan berasid. Hanya pada waktu subur wanita ada lebih banyak keputihan untuk membantu sperma masuk ke dalam rahim dan hidup dengan lebih lama.
Kita tak mahu buang keputihan semasa kesuburan wanita ini sebab ia ada fungsi yang baik, terutamanya untuk wanita yang trying to conceive, janganlah dok cuci-cuci di dalam vagina naaaaa.
Jika vagina anda mengeluarkan keputihan berwarna kelabu kehijauan yang berbau hanyir, anda janganlah mencuci di dalam vagina atau beli produk-produk dari penjual yang tiada tauliah perubatan.
BUAT PEMERIKSAAN UNTUK CHECK ADA BACTERIAL VAGINOSIS
Anda perlu mencari doktor perubatan untuk membuat pemeriksaan dan membuat vaginal swab untuk confirm adakah Bacterial Vaginosis dan bila ada pengesahan, anda boleh dapatkan rawatan antibiotic.
Bacterial vaginosis (BV) ini bukan sexually transmitted disease (STD), iaitu ia bukan penyakit yang disebabkan oleh hubungan kelamin. Tetapi, jika anda sudah ada BV, ini bermakna anda tiada perlindungan MICROBIOME dari bakteria yang baik, maka anda juga ada lebih kecenderungan untuk mendapat STD.
Kebanyakan penyakit yang disebabkan oleh hubungan kelamin iaitu STD tidak menyebabkan vagina berbau. Penyakit STD seperti HIV, Syphilis, Gonorrhoea, Chlamydia, Genital Herpes, virus HPV dan Hepatitis B tidak pun memberi symptom vagina berbau. Hanya bakteria yang dipanggil trichomonas boleh memberi bau yang kuat.
Sebab inilah setiap ibu hamil yang datang ke Klinik Ibu Mengandung saya akan mendapat ujian darah saringan antenatal yang termasuklah HIV, Syphilis (VDRL) dan Hepatitis B, sebab memang pun penyakit ini ialah STD yang tiada symptom apa-apa tetapi boleh memudaratkan anak di dalam kandungan jika tidak diketahui dan tidak dirawat.
Jika klinik kesihatan anda tidak buat ujian saringan untuk Hepatitis B, anda boleh minta ujian darah ini di klinik swasta.

*Kesimpulannya, vagina berbau itu bukan vagina yang tidak bersih. Sebaliknya jika anda mencuci di dalam vaginalah penyebab vagina yang berbau. Kalau ibu yang hamil dan Trying To Conceive (TTC), elak cuci di bahagian dalam vagina ya!
Baca juga: Risau Keluar Keputihan Berketul Pada Vagina, Normal Ke? Orang Perempuan Kena Tahu Ini!
Sumber: Prof. Dr.Imelda Balchin


5 Jenis Bau ‘Miss V’ Yang Anda Kena Tahu, Patutlah 24 Jam Rasa Gatal!

Mungkin ramai dalam kalangan kita yang pernah terbaca kisah seorang isteri diceraikan kerana vagina atau ‘Miss V’ berbau ikan masin? Walaupun perkara ini seringkali dipandang remeh, ternyata inilah menjadi punca kepada penceraian pasangan zaman sekarang.
Kadang-kadang kita tak sedar apabila miss v gatal, berbau seperti ikan, bawang dan sebagainya merupakan tanda bahawa bahagian sulit anda sudah dijangkiti kuman!

Agak menggelikan dan tindakan pantas harus diambil supaya miss v anda kekal di tahap normal. Jom kita tengok jenis-jenis bau vagina apa yang ada supaya anda lebih alert.
MISS V GATAL SAMPAI KELUARKAN BAU,YANG MANA SATU BAU ANDA?

Menurut Dr. Jeesica Shepherd yang merupakan pakar kesihatan wanita di Dallas, Texas, potensi besar untuk vagina anda terdedah kepada jangkitan kuman adalah melalui darah ketika akhir haid. Sebenarnya ini merupakan perkara normal dan akan pulih selepas tamat kitaran haid.

Namun, ada beberapa jenis bau vagina yang anda kena pantau sekiranya masih berlaku dalam tempoh yang lama. Katanya sampai ada bau macam ikan masin?
1.BAU IKAN
Menurut Dr. Minkin, jika anda tiba-tiba terbau bahagian vagina seperti bau ikan di pasar ini menandakan vagina sudah terdedah dengan bakteria vaginosis atau BV.
Perkara ini terjadi kerana ketidakseimbangan bakteria baik dan jahat dalam vagina. Bukan itu sahaja, pakar mengatakan bahawa jika vagina anda berbau ikan, tanda-tandanya adalah anda akan rasa pedih ketika kencing, gatal sekitar vagina dan keluar keputihan.
Kalau vagina berbau seperti ikan dan mengeluarkan keputihan berwarna hijau atau kekuningan, gatal dan sakit ketika melakukan hubungan seks, anda dijangkiti bakteria trichomoniasis.
2.BAU MACAM ROTI
Tiba-tiba macam ada bau roti pula dari bahagian bawah badan ni? Rupa-rupanya bau vagina seakan-akan bau yis juga menjadi tanda anda sudah ada jangkitan kulat.
Bukan itu sahaja, bahagian dalam vagina juga akan mempunyai kepingan seakan keju, berbau dan gatal. Punca berlaku keadaan ini sudah semestinya vagina yang lembap hasil dari pemakaian seluar dalam yang basah serta peluh.
3.BAU MANIS
Walaupun masih kurang kajian mengenai hal ini namun ada pendapat yang mengatakan bahawa diet seharian menjadi penyebab vagina berbau manis.
Ada juga yang menyarankan untuk anda makan buah nanas dahulu sebelum melakukan hubungan seks supaya vagina berbau manis.
Ternyata, buah-buahan citrus seperti oren, lemon dan limau gedang menjadi penyebab kenapa vagina anda berbau sebegini. Manis dan tidak perlu dirisaukan ya!
4. BAU BAWANG
Siapa di sini merupakan peminat bawang? Rupa-rupanya kalau anda makan bawang merah atau bawang putih dalam kuantiti yang banyak pun menyumbang kepada bau vagina seperti ini.
Hal ini kerana, bukan sahaja mengeluarkan bau melalui peluh badan malah makan bawang dalam kuantiti yang banyak juga boleh menyebabkan vagina kuat berbau.
5.BAU MACAM CHEESE
Jarang-jarang berlaku tetapi ada juga yang menyuarakan bahawa bahagian sulit mereka berbau seperti cheese atau keju. Lain macam bukan?
Sudah semestinya ini akibat jangkitan kuman, ada pakar juga mengatakan bahawa bau seperti keju ini adalah kerana jangkitan bakteria dari kondom.
MACAM MANA NAK ELAK BAU VAGINA?

-Jaga kebersihan dengan dua kali seminggu menggunakan sabun yang lembut, tidak berbau dan air suam untuk membersihkan bahagian sulit.
-Selepas mandi, cepat-cepat lap sehingga kering dan pakai baju baharu.
-Jangan pandai-pandai sentuh bahagian yang sudah terdedah dengan bakteria menggunakan tangan yang tidak bersih. Nanti makin teruk dibuatnya kerana akan menganggu tahap PH vagina.
-Pakai pakaian dalam dan luar yang ringan dan mudah untuk pengaliran udara. Jangan pakai pakaian dalam yang ketat sehingga akan menyebabkan peluh di kawasan tersebut.
-Minum air dengan cukup. Bila badan tidak cukup kandungan air, vagina akan mengeluarkan bau busuk yang kuat.
*Kalau bau manis tu okay kan?
Sumber: Cosmopolitan, Cleveland Clinic


Salah Faham Tentang Kolesterol Yang Biasa Orang Anggap Betul

Kolesterol sering dianggap sebagai penjahat dalam dunia kesihatan kerana ia mendatangkan bahaya tetapi adakah ia benar-benar teruk seperti yang disangka?
Terdapat banyak tanggapan yang salah mengenai kolesterol sehingga boleh menyebabkan kekeliruan. Berikut adalah fakta dan mitos tentang kolesterol yang perlu anda ketahui.

Baca juga: Wanita Berbulu Lebat Pada Tangan, Ghairah Pada Hubungan Intim Lebih Tinggi? Hmm…
MITOS & FAKTA TENTANG KOLESTEROL, BARU TAHU

Mitos: Semua kolesterol adalah tidak baik

Fakta: Kolesterol adalah bahan semula jadi yang diperlukan oleh badan untuk berfungsi dengan baik. Sebenarnya, hati menghasilkan kolesterol sendiri.
Isu timbul apabila terdapat lebihan kolesterol dalam badan, khususnya kolesterol LDL atau “buruk”, yang boleh terkumpul di dalam arteri dan meningkatkan risiko penyakit jantung dan strok.
Mitos: Semua kolesterol tinggi adalah disebabkan oleh pemakanan
Fakta: Walaupun diet pastinya boleh memberi kesan kepada paras kolesterol, genetik dan umur. Sesetengah orang mungkin mempunyai kecenderungan genetik untuk kolesterol tinggi.
Jadi, penambahan usia boleh menyebabkan paras kolesterol meningkat secara semula jadi. Faktor gaya hidup seperti aktiviti fizikal dan tekanan juga boleh menjejaskan tahap kolesterol.
Mitos: Diet rendah lemak adalah cara terbaik untuk menurunkan kolesterol
Fakta: Walaupun diet rendah lemak tepu dan trans sudah tentu boleh membantu menurunkan paras kolesterol namun pengambilan buah-buahan, sayur-sayuran, bijirin penuh dan lemak sihat yang kaya dengan penting untuk kesihatan diri. Bersenam juga boleh membantu menurunkan tahap kolesterol.
Mitos: Hanya orang tua yang perlu risau tentang kolesterol
Fakta: Kanak-kanak dan dewasa juga boleh mengalami kolesterol tinggi, terutamanya jika mereka mempunyai sejarah keluarga yang menghidapi penyakit ini.
GAYA HIDUP SIHAT TIDAK BERMAKNA ANDA SIHAT

Satu kajian yang dijalankan oleh Novartis dengan kerjasama MMA mendapati 92% responden mengakui bahawa perubahan gaya hidup boleh mengawal kolesterol dan 28% memegang tanggapan salah bahawa berat badan yang sihat menjamin tahap kolesterol yang rendah.
Kesimpulannya, kolesterol adalah topik yang kompleks dengan banyak mitos dan salah tanggapan. Dengan memahami fakta tentang kolesterol, anda boleh mengambil langkah untuk menguruskan tahap kolesterol dan mengurangkan risiko penyakit jantung dan strok.
Baca juga: Bukan Setakat Sedap & Manis, Buah Mata Kucing Rupanya Banyak Khasiat Untuk Tubuh Badan
Sumber: Twitter MedTweetMY


“Bosan juga jadi ibu mengandung ni. Nak makan ini tak boleh, itu tak boleh. Buat ini pantang, itu pun pantang. Memang betulkah atau sekadar mitos kehamilan saja?”
Penjagaan diri dan kesihatan ibu mengandung semestinya amat penting kerana hampir apa saja yang dilakukan kini boleh memberi kesan kepada kandungan. Sama ada dari segi pemakanan, perlakuan, dan tutur kata, serba-serbi perlu dijaga. Namun, adakah ianya perlu disekat dengan begitu ketat?

Mari kita lihat penjelasannya.
10 Mitos Kehamilan Yang Anda Tak Patut Percaya
Berikut adalah 10 mitos kehamilan yang paling selalu kita dengar dalam masyarakat di Malaysia.

1. Nanas Menyebabkan Keguguran
Salah satu makanan yang kita takut sangat nak makan semasa mengandung adalah nanas.

Menurut laman web LiveStrong, logik di sebalik mitos kehamilan ini adalah berdasarkan sejenis kompaun digelar bromelain yang terdapat dalam nanas. Bromelain ini dikatakan dapat memecahkan protein lalu menyebabkan pendarahan dan keguguran. Rana Conway, penulis buku “What to Eat When You’re Pregnant” yang mengkaji hal ini menjelaskan sebenarnya tubuh kita tidak akan mendapat kesan buruk daripada bromelain melainkan kita memakan 7-10 biji buah nanas sekaligus dalam satu-satu masa.
Walaubagaimanapun, pengambilan pil atau tablet bromelain pula mungkin adalah berisiko terhadap keguguran. Laman web BabyCenter juga mengesyorkan pengambilan buah nanas segar dalam kuantiti sederhana untuk ibu mengandung kerana ia mengandungi sumber vitamin C yang amat baik untuk anda dan bayi.

2. Kopi Membahayakan Kandungan
Mungkin ada ibu hamil yang dinasihatkan untuk menjauhi minuman berkafein seperti kopi. Ini kerana, secara teorinya kafein dapat meningkatkan tekanan darah dan membuat wanita mengandung sering buang air kecil. Selain itu, ia dipercayai dapat menembusi plasenta dan menjejaskan kesihatan bayi dalam kandungan.
Menurut sumber, seorang wanita hamil dibolehkan mengambil kurang daripada 200mg kafein setiap hari. Ini bermaksud, hadkan pengambilan kopi anda kepada 1 cawan sehari.
Foto Kredit: cafe-hallmanns.com
3. Ibu Hamil Tak Boleh Potong Rambut
Secara klinikalnya, tiada alasan mengapa ibu hamil tidak boleh potong rambut. Sebaliknya, memotong rambut adalah baik kerana badan ibu hamil selalu terasa hangat dan kurang selesa. Maka, lebih mudahlah untuk menjaga kebersihan diri serta meningkatkan kualiti kesihatan, lebih-lebih lagi menjelang waktu berpantang.
Walaubagaimanapun, seeloknya tangguhkan dahulu sebarang jenis rawatan atau dandanan seperti ‘rebonding’, mewarna rambut, atau rawatan yang menggunakan kimia berlebihan di salon.
Foto Kredit: howtoremovethat.com
4. Makan Kicap Bayi Gelap, Minum Soya Bayi Putih
Anggapan ini adalah tidak berasas kerana warna kulit bayi tidak ditentukan oleh makanan ibu hamil. Sebaliknya, warna kulit manusia bergantung kepada pigmen dan juga genetik anda.
Yang penting dalam sesebuah makanan adalah nutrisinya. Warna makanan sama sekali tidak memberi kesan kepada kesihatan dan warna kulit bayi yang bakal lahir.
Foto Kredit: mykitchenoflove
5. Bentuk Perut Boleh Menentukan Jantina Anak
Mitos kehamilan ini sering dianggap benar kerana salah satu tekaan saja memberi kebarangkalian 50%. Sebenarnya, posisi bayi dalam kandungan juga dipengaruhi oleh saiz badan dan binaan fizikal ibu mengandung.
Logiknya, jantina bayi tidak boleh ditafsirkan hanya melalui pandangan mata kasar.
Foto Kredit: s3.amazonaws.com
6. Ibu Hamil Patut Makan Untuk 2 Orang
Ibu hamil sebenarnya patut memlih makanan dengan berhati-hati, lebih-lebih lagi jika mereka tergolong dalam golongan yang berisiko terhadap diabetes gestasi (kencing manis semasa mengandung).
Secara umumnya, kehamilan hanya memerlukan 300 kalori tambahan setiap hari (iaitu lebih kurang kalori dalam semangkuk mee sup). Jika anda makan untuk 2 orang, anda berpotensi menambah lebihan berat badan dan mempunyai saiz bayi yang lebih besar.
Foto Kredit: weziwezi.com
7. Bayi Yang Besar Lebih Sihat
Sesetengah wanita berasa malu dan hairan sekiranya perut mereka tidak membesar seperti sesetengah rakan-rakan lain. Asalkan anda mempunyai berat badan yang tidak membimbangkan, anda sebenarnya tidak perlu risau.
Menurut laman web kehamilan MomJunction, purata berat badan bayi yang sihat adalah sekitar 3.4 kg. Bayi yang lebih besar daripada itu mungkin berisiko untuk dilahirkan secara normal dan boleh mengalami masalah kesihatan seperti diabetes apabila meningkat usianya.
Foto Kredit: thebump.com
8. Letih & Mengidam Adalah Tabiat ‘Terlebih’ Manja
Gejala mengidam memang biasa terjadi pada awal kehamilan, tetapi tak semua ibu hamil merasakannya. Oleh itu, sesetengah suami atau ahli keluarga menganggap bahawa tindakan ini adalah dibuat-buat dan tidak sepatutnya dilayan sama sekali.
Namun, anda perlu faham bahawa perubahan turun naik hormon dalam tubuh seseorang wanita adalah berbeza. Ia juga bukanlah sesuatu yang mudah untuk dikawal. Tubuh badan mereka juga sedang bekerja keras untuk memenuhi segala keperluan kandungan. Oleh itu, cubalah fahami mereka yang sedang bergelut dengan keadaan ini.
Foto Kredit: gemini.no
9. Hubungan Intim Membahayakan Bayi
Jangan risau, hubungan intim adalah selamat kerana secara fizikalnya bayi anda dilindungi oleh air ketuban (amniotic sac) dan otot rahim yang kuat. Kadangkala, anda mungkin akan terasa kontraksi pada rahim, namun ia adalah normal dan bukanlah sesuatu yang merisaukan. Selain itu, bahagian serviks juga dilindungi oleh mucus plug yang boleh membantu menghindarkan jangkitan.
Sekalipun begitu, anda tidak sepatutnya melakukan hubungan intim sekiranya pasangan anda sering bertukar-tukar pasangan atau menghidap masalah jangkitan seksual (STD) seperti herpes, chlamydia atau HIV kerana penyakit ini boleh membahayakan kandungan. Pendarahan yang berlaku ketika melakukan hubungan intim juga perlu diberi perhatian dan dirujuk kepada doktor.
Foto Kredit: maminka.cz
10. Menyusu Semasa Mengandung Boleh Menyebabkan Keguguran
Seperti hubungan intim, penyusuan badan semasa mengandung juga boleh menyebabkan rasa kontraksi kecil. Menurut kajian, penyusuan badan tidak mempunyai perkaitan secara langsung dengan masalah keguguran.
Walaubagaimanapun, sekiranya anda pernah mengalami kelahiran pramatang sebelum ini, rujuklah kepada doktor sebagai langkah berjaga-jaga.
Foto Kredit: vagitnist-tyzhden.pp.ua
Utamakan Kesihatan Dengan Diet Dan Aktiviti Seimbang
Secara khususnya, setiap wanita mempunyai penerimaan berbeza terhadap sesetengah makanan dan aktiviti yang dilakukan. Jika kehamilan anda tidak berisiko, anda boleh melakukan perkara-perkara di atas secara bersederhana. Jangan terlalu mempercayai mitos kehamilan hingga ia menjejaskan diet dan emosi anda.
Di samping itu, perbanyakkanlah berdoa dan berzikir untuk mencapai kesihatan fizikal dan mental yang optimum.


6 Mitos Kesihatan Yang Popular, Rupa-Rupanya Nanas Lancarkan Haid!

“Boleh percaya ke tak boleh makan nanas ni, ke mitos kesihatan je?”
Mungkin ramai dalam kalangan kita yang sering ‘disuap’ dengan pelbagai jenis mitos kesihatan dan pantang larang mengenai makanan. Ada yang mengatakan sesetangah makanan atau aktiviti harian dapat memberi impak negatif terhadap badan dan menyebabkan tubuh tidak sihat.

Rupa-rupanya ini adalah 6 mitos kesihatan yang popular dalam kalangan masyarakat yang ternyata salah!
6 MITOS KESIHATAN YANG POPULAR
Ada banyak kata-kata atau nasihat yang kita dengar dari orang tua tentang tips kesihatan namun bukan semua boleh dipercayai. Kebanyakannya adalah mitos semata-mata !

1. NENAS
Nenas tidak mengakibatkan keguguran dan sebenarnya mampu melancarkan haid !
2.KICAP
Kicap mengandungi garam tinggi tetapi ia tidak menyebabkan parut hitam!
3.MANDI MALAM
Mandi malam tidak akibatkan paru paru berair tetapi memberikan tidur yang lebih nyenyak!
4. KETAM RAWAT DENGGI?
Ketam berkhasiat dan kaya protein, tapi ia bukan rawatan denggi!

5. TIMUN
Timun baik untuk hidrasi tubuh, ia tidak akibatkan masalah keputihan!
6. MAKAN TELUR LUKA BERNANAH?
Telur sumber protein yang baik, ia tidak akibatkan luka bernanah!
Ini semua mitos ya! Bantu saya sebarkan supaya ramai tahu info di atas adalah mitos sahaja! Bukan fakta!
Sumber: Dr Ahmad Samhan


‘Lepas Maghrib Jantung Slow’- Doktor Jawab Mitos Larangan Mandi Dalam 3 Waktu Ini, Mengarut!

“Eh jangan mandi malam nanti paru paru masuk air!”
Mesti ramai dalam kalangan anda yang sudah terbiasa dengan frasa di atas bukan? Tidak dapat disangkal lagi, dalam masyarakat kita terdapat pelbagai petua yang dititipkan buat generasi ke generasi. Ada daripadanya yang boleh digunapakai dan ada juga antaranya hanyalah mitos semata-mata.

Ini juga termasuk larangan untuk anda mandi dalam tiga waktu tertentu iaitu pada waktu malam, sesudah asar, maghrib dan isyak. Ada yang mengatakan bahawa jika anda mandi ketika waktu yang dilarang ini, akan menjadi punca timbulnya pelbagai jenis penyakit dalam badan. Betul ke? Ini jawapan dari doktor dan juga mufti.
TIGA INI WAKTU DILARANG MANDI?

Disebarkan satu tulisan melarang mandi di 3 waktu tertentu. Kononnya mandi selepas asar, selepas maghrib dan selepas isyak akan menyebabkan penyakit tertentu. Mungkin ianya pengalaman yang berlaku kepada sesetengah orang, tetapi secara umumnya larangan tersebut tidak tepat dari sudut kesihatan.

Berikut adalah ulasan saya berkaitan dengan *larangan mandi* ini.
A. 30 minit setelah solat asar

~ Darah badan kita senantiasa panas dengan julat suhu 36.5 hingga 37.5 celcius, sesuai dengan spesies manusia sejenis mamalia yang berdarah panas. Jika kita mandi sekalipun, darah kita tidak akan berubah samada sejuk atau terlalu panas. Keseimbangan akan tetap terjamin. Mandi pada ketika ini dibolehkan dan tiada kesan kesihatan. Penat dan lelah secara lumrahnya boleh berlaku setelah kita berkerja sepanjang hari, tiada kaitan pun dengan mandi.
B. Setelah Maghrib

~ Jantung manusia bekerja sepanjang waktu, tidak mengenal penat dan lelah. Bagi orang yang normal degupannya berdetak antara 60 – 110 kali seminit. Tiada istilah jantung lemah kecuali orang yang diserang penyakit jantung lemah. Tiada kajian pun mengaitkan mandi selepas Maghrib atau mandi malam menyebabkan paru-paru berair. Mitos mandi malam penyebab paru-paru berair ini selalu disebarkan dalam masyarakat kita. Zaman dahulu, orang tua-tua melarang mandi malam kerana kesusahan untuk ke perigi yang berada di luar rumah. Letrik pun tiada dan gelap malam yang menyusahkan untuk bergerak. Sekarang zaman sudah berubah.
C. Selepas Isya’

~ Jika jantung kita terhenti, pengsan lah kita atau tanda kematian. Tidak sesekali jantung kita akan istirehat atau berhenti melakukan tugasnya mengepam darah keseluruh tubuh. Mandi selepas isya’ tidak mendatangkan mudarat kepada badan ataupun jantung berair. Malah mandi di awal pagi bukannya teknik untuk cas semula jantung. Allah jadikan jantung kita sesuatu yang unik, tidak perlu dicas atau diletakkan bateri kecuali penyakit tertentu seperti rithma jantung tidak menentu (cardiac arrytmia) yang memerlukan pacemaker.
TIADA DALIL ATAU HADIS LARANG MANDI

Tiada dalil al Quran atau Hadis yang melarang mandi pada tiga waktu yang disebutkan itu. Jangan cuba menyandarkan sesuatu yang tidak pernah disebut oleh Rasulullah saw sebagai sunnah. Mungkin terdapat ulama yang tidak menjadikan amalan mereka mandi pada waktu-waktu tertentu. Namun ianya bukan satu arahan khusus dan amalan itu bergantung kepada suasana kehidupan mereka. Tidak diglobalisasikan tegahan larangan mandi itu kepada seluruh umat di dunia ini.

Terdapat hadis yang menyebut sunat untuk mandi sebelum solat jumaat, tetapi ianya bukannya arahan wajib. Malah jika tidak mandi pun bukan menimbulkan implikasi kesihatan. Semoga dengan penjelasan ini boleh menghilangkan kerungsingan anda untuk terus membersihkan badan, seterusnya melakukan ibadah dengan sempurna.
Semoga bermanfaat!
Sumber: Dr.Amalina, Dr.Suhazeli Abdullah


Mitos Susukan Bayi Guna Payudara Kiri & Kanan, Rupa-Rupanya Ini Adalah Teknik Yang Betul…

Tidak dapat disangkal lagi, susu ibu merupakan makanan pertama bayi yang terbaik untuk mereka. Khasiatnya dapat memberikan kandungan nutrien yang cukup untuk bayi membesar dengan sihat. Namun, ada dalam kalangan ibu-ibu yang mengatakan bahawa teknik yang betul untuk menyusu bayi adalah dengan menukar bahagian payudara semasa sedang menyusu bayi untuk mendapatkan nutrien yang secukupnya. Betul ke?
DAY 165, KENA SUSUKAN DUA-DUA PAYUDARA SATU SESI

Saya pasti, rata-rata ibu pernah dengar pesanan ni,
‘Kalau susukan anak,kena bagi dua-dua belah sekali.Kanan tu nasi,kiri tu air.Kesian budak dah makan nasi tak minum air,tercekik nanti’ atau ‘Susukan bayi pada payudara kanan dahulu baru kiri,kanan tu makanan kiri tu air’. Pernah tak?

Ya saya pun pernah. Dan saya tak sangkal pesanan ni masih ada berlegar dan ibu-ibu baru di zaman 2020 ni yang ikut.
Tahu tak yang ini adalah cara penyusuan yang tidak tepat? Dan ia adalah MITOS..!

Susu ni bila bayi mula menyusu,dia akan keluar FOREMILK dahulu atau susu awalan, orang kita suka panggil susu cair.Di hujung nanti barulah HINDMILK atau Susu Akhiran akan keluar, dimana orang suka sangat panggil susu pekat. Foremilk dan Hindmilk,kedua-duanya bayi perlukan..walaupun Hindmilk kelihatan lebih pekat,tapi bayi juga perlukan Foremilk untuk perkembangannya.
JANGAN KERAP TUKAR TUKAR PAYUDARA

Berbalik pada isu kita bincangkan di awal tadi, bila ibu kerap sangat tukar-tukar payudara tanpa tunggu bayi selesai, bayi cuma akan dapat Foremilk sahaja. Hindmilk pula kemungkinan bayi dapat kurang atau tak dapat.
Hindmilk ni mengandungi lemak yang membantu untuk kenaikan berat bayi. Jadi kalau dapat kurang,kuranglah kenaikan berat bayikan.
Sebab tu cara ni dikatakan tidak tepat. Dan ia mitos kerana kedua-dua payudara menghasilkan komposisi yang sama,kedua-dua payudara menghasilkan Foremilk dan Hindmilk.. Dan ingat tau pesan saya, FOREMILK DAN HINDMILK KEDUANYA SAMA PENTING.
Jadi susukan bayi dengan satu payudara hingga dia selesai, jika bayi mahu lagi atau payudara dah soft barulah tukar ke satu lagi.Dan susukan bayi dengan kerap.
Sumber: Nor Azura, Pembimbing Penyusuan


Ini 3 Mitos Tentang Bayi Mak Ayah Selalu Percaya, Salah Rupanya!

Sebagai pasangan yang baru bergelar ibu bapa, pasti banyak perkara perlu dipelajari dan mungkin juga sedikit keliru dengan mitos yang sering disebut-sebut oleh orang tua. Antaranya seperti jangan kejutkan bayi yang sedang tidur. Sebenarnya itu tidak betul dan bayi berusia beberapa minggu perlu dikejut untuk minum susu.
Baca juga: Idea Mainan Sensori Di Rumah Untuk Anak, Mak Ayah Boleh Main Sekali!

INI 3 MITOS TENTANG BAYI MAK AYAH SELALU PERCAYA
Perkara ini diulas lebih lanjut oleh Dr Redza Zainol di laman Twitternya untuk mengelakkan ibu bapa keliru. Berikut merupakan 3 mitos tentang bayi mak ayah selalu percaya.
1. Jangan kejutkan bayi yang tengah tidur

Bayi yang berusia beberapa minggu, perlu minum susu dengan kerap. Kalau bayi anda terus tidur melebihi 3 jam, perlu kita kejutkan supaya mereka menyusu. Bila bayi dah berumur beberapa bulan, barulah kita boleh biarkan mereka tidur lebih lama.
2. Jenis permainan yang kita beli mempengaruhi kepandaian anak

Tak ada alat permainan yang buat anak jadi bijak. Sebenarnya interaksi ibu ayah dengan anak semasa bermain alat permainan yang boleh membuatkan anak jadi bijak.
3. Kerap mengangkat bayi yang sedang menangis akan buatkan anak jadi perangai buruk

Selalu sangat kita dengar orang kata, “jangan asyik angkat anak tu, nanti dia terbiasa.” Yang sebenarnya, bila kita angkat dan tenangkan bayi yang sedang menangis, kita sedang melatih otak bayi untuk berubah dari menangis kepada tenang.
Lagi banyak kita tenangkan bayi, lagi banyak otak akan dilatih untuk jadi tenang. Bayi akan membesar menjadi manusia yang lebih tenang. Inilah skil kehidupan yang kita boleh ajarkan pada anak kita sejak dari bayi lagi.
Jadi, jangan kongsi perkara mitos yang tidak mendatangkan kebaikan ya.
Sumber: Twitter Dr Redza Zainol


MMU Melancarkan Program Komunikasi Strategik – Malaysia Memerlukan Pendekatan Komunikasi Baru

Malaysia memerlukan pembaharuan bagaimana syarikat dan kerajaan berkomunikasi jika ia mahu menjadi kuasa ekonomi yang sebenar, ahli panel Penasihat Industri Universiti Multimedia (MMU) berkata.

Keperluan ini datang daripada keadaan ekonomi Malaysia yang semakin matang dan semakin ia meningkat, keperluan untuk komunikasi yang strategik, terselaras dan efektif juga akan meningkat, lebih daripada tunjuk ajar program komunikasi tradisional yang ditawarkan pada hari ini di dalam Negara.

Poin-poin ini dikongsi oleh Liz Kamaruddin, Pengarah Urusan FTI Consulting dan merupakan veteran selama dua puluh tahun di dalam industri komunikasi, yang kini duduk di dalam Panel Penasihat Industri MMU untuk Learning Institute of Empowerment (LiFE) universiti tersebut.

Liz Kamaruddin melakukan ucaptama bertajuk “Cabaran Komunikasi Malaysia” sewaktu pelancaran program terbaru MMU, Ijazah Sarjana Muda Komunikasi, Komunikasi Strategik yang akan bermula Jun 2016.

Beliau turut menyatakan bahawa ekonomi Malaysia semakin menjadi berorientasikan-perkhidmatan dan berasaskan-ilmu, organisasi-organisasi dan juga kerajaan perlu mengatasi pelbagai cabaran untuk kekal efektif. Cabaran-cabaran ini termasuk kurangnya pembaca, bilangan audiens yang semakin terbahagi, dan minat yang berubah daripada generasi hari ini.

“Kita sepatutnya lihat bagaimana Komunikasi Strategik digunakan dengan berkesannya di tempat lain, terutamanya di Negara Barat, di mana ia menggunakan media baru untuk membentuk politik, meningkatkan keuntungan bagi perniagaan, serta sokongan kewangan dan spiritual yang bertambah yang dinikmati badan kebajikan dan NGO”, beliau berkata.

Program tersebut dilancarkan oleh Professor Dr. Ahmad Rafi Mohamed Eshaq, Presiden MMU, yang menyatakan keyakinan tentang program Komunikasi Strategik akan pergi jauh di dalam membantu Malaysia menjadi lebih kompetitif.

“Saya yakin graduan kursus ini akan mempunyai kelebihan untuk diambil kerja oleh organisasi peringkat pertengahan dan atasan yang menghargai Media Baru,” beliau berkata.

Disokong oleh penyelidikan menyeluruh ke dalam komunikasi efektif dan berguna, program Komunikasi Strategik MMU ini bukan sahaja merangkumi kursus-kursus tradisional komunikasi, seperti kewartawanan dan penyiaran, tetapi juga mengajar pelajar-pelajarnya strategi dan pengurusan supaya dapat menasihati pengurusan atasan tentang bagaimana komunikasi boleh dijadikan sebagai sebahagian strategi organisasi.

MMU menjangkakan hasil daripada bentuk baru tenaga kerja ini akan merubah komunikasi daripada pertimbangan sekunder kepada faktor utama yang mengukuhkan syarikat secara organic. Pelancaran tersebut dihadiri oleh ramai tokoh-tokoh dan ahli-ahli industri bidang komunikasi.

[box type=”info” align=”” class=”” width=””]Mengenai MMU
Universiti Multimedia (MMU) telah ditubuhkan pada Julai 1996. Ia adalah anak syarikat Telekom Malaysia Berhad (TM), sebuah syarikat komunikasi dan informasi bersepadu terkemuka dan peneraju jalur lebar di Malaysia.
MMU pada mulanya dikenali sebagai Universiti Telekom dan terletak di Melaka. Nama universiti ketika ini iaitu MMU digunakan mulai Mac 1997 apabila Telekom Malaysia telah diberi tanggungjawab besar untuk mewujudkan kampus baharu di Cyberjaya bagi membekalkan para pekerja berpengetahuan tinggi dan berkualiti kepada Multimedia Super Corridor (MSC). Pada tahun 2014, kampus ketiganya MMU Nusajaya siap dibina di EduCity Iskandar, Nusajaya, Johor. MMU kini mempunyai 19,000 pelajar ijazah dan pasca ijazah dengan lebih 1,700 daripada mereka adalah pelajar antarabangsa dari kira-kira 70 buah negara.
MMU telah membangunkan model perintis bagi kejayaan penubuhan sebuah universiti swasta di negara ini, yang membuka jalan bagi pertumbuhan pesat sektor pendidikan tinggi swasta negara. Universiti itu merupakan universiti utama bagi sektor teknologi maklumat dan komunikasi (ICT) dan multimedia kreatif, dan juga untuk industri berkaitannya di Malaysia. Ia adalah selaras dengan hasrat kerajaan untuk membangunkan ekonomi berasaskan pengetahuan di negara ini.
Kunci kejayaan MMU adalah menawarkan program-program sarjana muda dan pasca siswazah inovatif yang bukan sahaja untuk pelajar cemerlang tempatan tetapi juga kepada para pelajar dari seluruh dunia. Universiti itu percaya bahawa pelbagai budaya dan multinasional dalam kampusnya akan memperkayakan pengalaman pembelajaran tanpa mengira dari mana seseorang pelajar itu berasal. Para pelajar yang menuntut di universiti akan berpeluang untuk bertemu dengan warga universiti daripada pelbagai latar belakang budaya dan etnik dan seterusnya menghargai dan meraikan kepelbagaian di kalangan mereka.
Ketika ini, MMU adalah salah satu universiti terkemuka di Malaysia. Topuniversities.com telah menyenaraikan MMU sebagai salah satu universiti dalam rangking 200 teratas di dunia dalam Elektrik dan Elektronik dan 250 teratas di dunia dalam bidang Sains Komputer dan Sistem Maklumat. MMU juga telah terpilih sebagai salah sebuah daripada Institut Pendidikan Swasta Terbaik di Asia oleh World Consulting & Research Corporation (WCRC).
Untuk mengetahui lebih lanjut mengenai MMU, sila layari www.mmu.edu.my.
[/box]


3 ‘Mobile App’ Yang Menjadi Perosak & Punca Perceraian Di Malaysia

Punca Perceraian
Dengan telefon iPhone, Blackberry & Android yang semakin murah, dirancakkan lagi dengan ‘data-plan’ yang mampu milik dari Maxis, Celcom, DiGi dan U-Mobile, semakin ramai pasangan suami isteri yang terlibat dalam kancah skandal. Apa yang lebih memalukan, ia membawa kepada kadar perceraian yang semakin tinggi di Malaysia. Hanya klik ‘download’ dari Google Play, Blackberry App World atau App Store, semuanya dihujung jari. Samada mahu atau tidak sahaja untuk berlaku curang di belakang pasangan masing-masing.
Mari kita lihat, apakah aplikasi chat yang selalu membuat samada suami atau isteri rasa ‘terbuai-buai’ bila mula berbicara dengan insan lain, yang bukan pasangan sendiri.

‘Mobile App’ WeChat yang sangat berbahaya
1. WeChat

Tidak perlu diperkatakan lagi kepopularan WeChat dalam berskandal. Lihat sahaja entri di blog ini, kebanyakan wanita meluahkan perasaan mereka tentang suami yang menghubungi perempuan lain melalui WeChat. Tak percaya? Rujuk pautan di bawah:

Suami berahsia tentang akaun Facebook dan WeChat
Suami leka main WeChat dengan perempuan lain
Suami leka dengan WeChat
Ada akaun WeChat lain
Kerana WeChat, suami bersumpah, junjung Al-Quran
Suami tersenyum-senyum sambil main WeChat
(Kisah Isteri Curang) Terlanjur dengan 3 lelaki kerana WeChat
Suami suka main WeChat. Isteri kesunyian.

Bagaimana sekarang? Sudah percaya bagaimana penangan WeChat?
Malahan, ada juga isteri yang mula melayan lelaki lain. Fungsi-fungsi yang boleh membawa kepada kemudaratan ialah “Look Around”, dimana seseorang boleh mencari sesiapa sahaja pengguna WeChat yang berdekatan.
Andaikan bila seseorang suami atau isteri itu berseorangan, “Look Around” di WeChat membolehkan mereka berjumpa orang lain yang mungkin hanya berada di meja sebelah. Hebat bukan teknologi zaman sekarang? Hebat dalalam merosakkan dan meruntuhkan rumahtangga jika tidak digunakan dengan betul.
Fungsi “Shake” juga dapat mempertemukan seseorang lain yang ‘menggoncang’ telefon bimbit mereka. Ini bermakna, orang yang “Shake” telefon bimbit ialah orang yang kebosanan. Oleh itu, orang bosan bila bertemu orang bosan yang satu lagi, macam-macam boleh terjadi.
WhatsApp menjadi penjalin hubungan lelaki dan perempuan
 2. WhatsApp
Pada awalnya, Whatsapp dikatakan jadi penghubung antara teman-teman lama. Fungsi “Group Chat” ini akan mengumpulkan kawan-kawan dalam satu kumpulan yang sama, maksimum 50 orang. Ramai yang mengambil kesempatan untuk menambah kenalan semasa di sekolah atau universiti. Maka, dari sinilah bermula permasalahan sebenar.
Kami tidak mereka cerita ini. Mari kita lihat contoh-contoh aduan dari pasangan masin-masing tentang Whatsapp:

Leka dengan WhatsApp dan We chat
Kerana Whatsapp, suami mengaku terlanjur dengan isteri orang
Lena belaian cinta perempuan lain
Kawan – kawan kaki menghasut

Andaikan kita meminati seseorang itu dari sekolah, tetapi tidak pernah meluahkannya, maka WhatsApp menjadi jambatan perhubungan mereka berdua. Susah untuk mengatakan samada ia benar-benar berlaku secara ‘perhubungan fizikal’ atau ‘perhubungan maya’ semata-mata.

Line tidak sepopular WeChat dan WhatsApp
3. Line
Mungkin tidak sepopular WeChat dan WhatsApp, namun Line semakin mengambil tempat di hati pengguna di Malaysia. Berasal dari Jepun, semakin hari semakin ramai menggunakan Line sebagai alternatif.
Fungsi terbaik Line ialah kecomelan ’emoticon’ yang sedia ada. Jika seorang suami yang tampak garang, menghantar satu ’emoticon’ senyum pada seorang pelajar universiti, pasti pelajar wanita itu cair. Terlalu ‘cute’ dan comel untuk diabaikan.
Perbezaan
Kesemua ‘mobile app’ yang berasaskan ‘chat’ ini adalah sama. Aplikasi ini tidak salah. Orang yang tidak tahu menggunakannya secara beretika itu yang salah.
Kami tidak mahu dituduh mana-mana pihak yang mungkin mengatakan sengaja mahu jadi batu-api dalam perkara sebegini. Kami berharap anda semua dapat ambil iktibar. Mulakan ‘audit’ telefon bimbit pasangan masing-masing jika perlu.
Elakkan perceraian. Sayangi keluarga dan anak-anak.


Nampak Macam Burung, Tapi Bukan. Misteri Kejadian Alam Yang Aneh. Subhanallah!

Misteri Kejadian Alam
Pada awalnya, nampak seakan-akan burung, tapi sebenarnya bukan. Lokasi kejadian dikatakan berlaku di Baja California, Mexico. Petugas National Geographic sempat merakamkan detik-detik indah ini di Sea of Cortez.
Klik video untuk maklumat lanjut.

Beratus-ratus ikan pari terbang (mobula rays) berkumpul di Sea of Cortez pada setiap tahun, terutama bulan Mei. Kumpulan ikan ini akan melompat tinggi. Kadang-kadang sehingga tiga atau empat kaki. Ada juga yang melompat setinggi sembilan kaki dari atas air dan kemudian menghempaskan dirinya ke permukaan laut.

Subhanallah!

Sumber: YouTube National Geographic


“Perhimpunan Sekolah Yang Panjang & Membosankan Perlu Ditukar”- Dr Maszlee Malik

Baru-baru ini Dr. Maszlee Malik, Menteri Pelajaran Malaysia telah membuat pengumuman bahawa perlaksanaan perhimpunan sekolah yang lama dan membosankan perlu ditukar dengan sistem yang lebih ‘fresh’. Sistem perhimpunan sekolah yang sedia ada adalah sudah tidak sesuai kerana mengambil masa yang terlampau lama dan hanya berlaku ‘one way activity’ dalam kalangan pelajar.
MODUL BAHARU YANG LEBIH FRESH!

Satu model baharu yang telah dicetuskan oleh sekumpulan pensyarah dan pelajar yang diberi nama 10 Minute Assembly Module (M10MP) ini akan digunapakai dalam sistem pembelajaran pelajar di perhimpunan sekolah yang pastinya dapat menyampaikan kandungan yang lebih interaktif.
“Perhimpunan sekolah yang memakan masa yang lama dan hanya satu hala perlu ditukar” kata Dr Maszlee Malik ketika berucap di 60th Anniversary of Special Education di Institut Pendidikan Guru (IPG) Ilmu Khas Campus semalam.

“Modul ini memperkasakan lagi komponen Pembelajaran Abad Ke-21 (PAK21) dan Kemahiran Berfikir Aras Tinggi(KBAT).

“Ucapan berjela-jela, leteran panjang dan aktiviti perhimpunan bersifat sehala perlu diubah serta-merta kerana ia membosankan pelajar,” katanya.
Sumber : ipgkik
Apa yang menariknya, variasi subjek seperti Sains, Muzik dan Sastera antara yang akan menjadi input dalam modul baharu yang diperkenalkan. Walaupun tidak wajib untuk dilaksanakan, namun Dr. Maszlee berharap setiap sekolah akan melakukan pembaharuan dalam memberikan ilmu yang lebih fresh dan interaktif kepada para pelajar seiring dengan perkembangan masa.
Sumber : The Star, Astro Awani


Cara Buat Permohonan Pengeluaran Akaun 2 i-Lestari KWSP Secara Online, Mudah!

Baru-baru ini, Perdana Menteri ada mengumumkan bahawa bagi sesiapa yang mempunyai caruman dalam Kumpulan Wang Simpanan Pekerja boleh membuat pengeluaran dalam Akaun 2 anda. Namun, pengeluaran tersebut adalah terhad kepada jumlah maksimum RM500 sebulan.
Sebagai langkah untuk membantu rakyat yang kini berada dalam situasi sukar berdepan dengan ancaman wabak merbahaya, sedikit sebanyak pengeluaran ini dapat membantu meringankan beban mereka yang hilang punca pendapatan.

CARA MOHON PENGELUARAN AKAUN LESTARI KWSP
1.Pergi ke laman web www.kwsp.gov.my
2.Masukkan user id dan password

3.Setelah masuk di homepage: Tekan option withdrawal dekat atas sebelah kanan tu

4.Tekan New Application

5.Tekan pada withdrawal type

6.Pilih i-lestari

7.Tekan (x) pada popup message ni.

8.Kemudian tekan pada butang next.

9.Masukkan amaun min rm50- max rm500 di ruangan Applied Amount.

10.Pilih Jenis bank dan masukkan no akaun bank. Tekan Next.

11.Kemaskini maklumat peribadi di ruangan ini jika perlu.

12.klik ☑ di checkbox

13.klik request TAC

14.Dapat TAC no dihantar ke no fon melalui sms.Masukkan di ruangan TAC No kemudian tekan submit.

15.SIAPPP!!

*Langkah pengeluaran ini juga adalah bergantung kepada keinginan anda sendiri. Jangan lupa berjimat- cermat tau!
Sumber: Luqman Hariz


Cara Mohon Skim Perubatan MADANI, Bantu Golongan B40 Kurangkan Kos Rawatan Kesihatan

Skim Perubatan MADANI adalah satu inisiatif rintis Kerajaan melalui Kementerian Kesihatan Malaysia (KKM) bertujuan untuk menampung keperluan kesihatan golongan B40 terhadap Penjagaan Kesihatan Primer Akut (Rawatan Pesakit Luar Kes-Kes Akut).
Skim perubatan ini merupakan berita gembira buat rakyat Malaysia apabila mereka boleh mendapatkan beberapa rawatan tanpa mengeluarkan kos yang tinggi. Nak mohon? Begini caranya..

Baca juga: 7 Pekerjaan Gaji Paling ‘Masyuk’ Dan ‘Laku Keras’ Di Malaysia, Kalau Layak Boleh Cuba…
SKIM PERUBATAN MADANI BANTU KEPERLUAN KESIHATAN GOLONGAN B40

Di bawah skim perubatan ini, penerima Sumbangan Tunai Rahmah (STR) dan tanggungan boleh mendapatkan rawatan secara percuma di klinik perubatan swasta yang berdaftar di bawah Skim Perubatan MADANI. Ini dapat mengurangkan beban kos rawatan kesihatan di samping meningkatkan kesejahteraan golongan berpendapatan rendah.

Antara negeri yang terlibat adalah daerah Johor Bahru (Johor), Wilayah Persekutuan Kuala Lumpur, Klang, Petaling, Hulu Langat dan Gombak (Selangor), Kinta (Perak), Timur Laut (Pulau Pinang), Kuching (Sarawak) dan Kota Kinabalu (Sabah).
Skim Perubatan MADANI memberi tumpuan kepada jalinan kerjasama di antara sektor awam dan swasta, terutamanya dalam penyampaian perkhidmatan Rawatan Pesakit Luar Kes-Kes Akut. Antara rawatan pesakit luar kes-kes akut merangkumi:
-Demam dan selsema
-Cirit-birit dan muntah
-Terseliuh
-Sakit kepala
-Trauma ringan seperti luka ringan dan lain-lain
Rawatan yang tidak termasuk adalah:
-Imunisasi rutin
-Saringan kesihatan
-Rawatan susulan Penyakit Tidak Berjangkit (NCD) rutin
-Rawatan susulan ibu dan anak rutin
-Perancangan keluarga rutin
-Perkhidmatan rehabilitasi
-Permintaan ubat tanpa konsultasi doktor
-Permintaan suplemen
Skim Perubatan MADANI ditawarkan secara automatik untuk kemudahan golongan yang berkelayakan bermula pada 15 Jun 2023 sehingga 31 Disember 2023, mengikut kategori berikut:

Cara Mohon Skim Perubatan
1.Semak kelayakan anda di laman sini
2.Hadir ke mana-mana General Practitioner (GP) yang berdaftar dengan Skim Perubatan MADANI (boleh dikenalpasti dengan pelekat Skim Perubatan MADANI) dengan membawa kad pengenalan.
3.Jika anda layak, anda boleh dapatkan Rawatan Pesakit Luar Kes-Kes Akut secara percuma.
4.Had manfaat Skim Perubatan MADANI anda akan ditolak selepas anda selesai mendapatkan rawatan.
Manfaat Skim Perubatan MADANI adalah tertakluk kepada Terma & Syarat oleh pihak ProtectHealth Corporation Sdn. Bhd. seperti yang dinyatakan di laman sesawang.
*Jadi, buat anda yang merupakan penerima Sumbangan Tunai Rahmah (STR) Fasa 1 2023, kelayakan adalah secara automatik ya.
Sumber: Belanjawan 2023


MommyHana Lancar Islamic Audio Device Terbaharu, Lantik Amyra Rosli & Nad Zainal Jadi Duta

MommyHana merupakan nama terkenal sebagai jenama yang pakar dalam membantu menyelesaikan masalah anak-anak ketagihan gajet kini mensasarkan untuk membantu lebih ramai ibu bapa selepas pelantikan Amyra Rosli dan Nad Zainal sebagai Duta Rasmi.
LANTIK AMYRA ROSLI DAN NAD ZAINAL JADI DUTA, TINGKATKAN PEMASARAN

Melantik pelakon popular dan kesayangan ramai seperti Amyra Rosli dan Nad Zainal sebagai Duta akan meningkatkan pemasaran dan penjenamaan MommyHana, di mana dengan cara ini lebih ramai ibu bapa akan mengenali jenama MommyHana dan akan mula menggantikan gajet anak-anak mereka kepada produk MommyHana yang lebih menarik dan selamat untuk anak-anak.

PRODUK TERBAHARU MOMMYHANA, ISLAMIC AUDIO DEVICE EDISI TERHAD

Produk Islamic Audio Device yang direka untuk kanak-kanak mendapat tempahan yang mencatatkan jualan sebanyak RM1 juta hanya selepas 1 jam dilancarkan pada tahun 2019. Bertitik tolak daripada itu, MommyHana melancarkan produk Islamic Audio Device Edisi Terhad yang direka khas untuk seisi keluarga dalam majlis yang sama pada malam pelantikan Duta yang berlangsung pada 20 Mac 2021.
Idea untuk mengeluarkan produk terbaru MommyHana iaitu Islamic Audio Device Edisi Terhad adalah selepas mereka melihat Islamic Audio Device yang direka untuk kanak-kanak turut digunakan oleh ibu bapa dan seisi keluarga. Islamic Audio Device Edisi Terhad kali ini adalah berkonsepkan corak Kaabah, dilihat lebih sesuai digunakan oleh seisi keluarga. Kini semua orang boleh mendengar alunan ayat suci Al-Quran, zikir dan lain-lain menggunakan Islamic Audio Device daripada menggunakan gajet. Selamat tanpa radiasi, tidak menggunakan Internet, dan jimat bateri, serta boleh dibawa ke mana-mana.


5 Fakta Tentang ‘Mongolian Spot’, Tanda Kebiruan Pada Belakang Bayi. Normalkah?

“Tanda gelap ni nampak macam lebam pun ada. Tapi, rasanya tak bahayalah sebab rasanya semua baby ada tanda macam ni kan?”
Ibu dan ayah mesti pernah terlihat tompokan berwarna gelap kebiruan dan kehijauan – terutamanya pada bahagian punggung bayi, bukan? Tompokan ini sebenarnya digelar ‘Mongolian Spot’, iaitu sejenis pigmentasi kulit yang biasa dijumpai pada bayi berbangsa Asia, termasuklah Malaysia.

Berikut adalah beberapa perkara tentang tompokan atau tanda lahir tersebut.
1. Punca Berlakunya ‘Mongolian Spot’
Tompokan ini terdiri daripada kumpulan sel-sel kulit (melanosit) yang mengandung pigmen kulit (melanin). Salah satu kemungkinan ia berlaku pada kulit bayi adalah kerana terhambatnya proses migrasi melanosit ke epidermis (lapisan luar kulit). Proses ini dianggarkan terjadi ketika proses pembentukan embrio di dalam rahim, iaitu sekitar minggu ke 11 dan 14 kehamilan.

Oleh itu, ‘Mongolian Spot’ ini boleh berada pada bayi seawal usia 20 minggu dalam kandungan dan terlihat pada kulit bayi sejak lahir.

Foto Kredit: Vadim Ghirda
2. Ciri-ciri ‘Mongolian Spot’
Menurut portal MyHealth, antara ciri ‘Mongolian Spot’ adalah:

Tompokan kebiru-biruan, bersaiz tidak seragam
Dijumpai terutama pada bahagian belakang, punggung dan kaki
Biasanya akan menjadi semakin pudar dan menghilang apabila kanak-kanak membesar
Tidak menyebabkan apa-apa masalah

Foto Kredit: nytimes.com
3. Bilakah Ia Akan Menghilang?
Biasanya ‘Mongolian Spot’ yang terdapat bayi akan memudar dengan sendirinya pada usia sekitar 2 tahun hingga 5 tahun.
Namun jika tompokan ini tidak hilang ketika mencecah usia remaja, kemungkinan besar ia akan kekal pada kulit dan tidak akan hilang. Biasanya kes seperti ini terjadi pada jenis tompokan yang lebih luas berbanding biasa, atau yang berada pada lokasi yang tidak biasa; contohnya muka.
Foto Kredit: pinterest.com
4. Adakah Ia Merbahaya Atau Memberi Petanda Tertentu Terhadap Kesihatan Bayi?
Pada umumnya, tompokan Mongolia ini adalah tidak merbahaya dan tidak memerlukan sebarang rawatan khusus.
Jika anda berasa was-was, cukuplah dengan memantau ukuran, warna, dan tekstur pada tanda tersebut. Tak ada apa yang perlu dirisaukan jika ia tidak membesar, bertambah, atau berubah teksturnya.
Foto Kredit: healthline.com
5. Perlukah Saya Risau Jika Bayi Ada Tanda Lahir Yang Lain?
Sekiranya bayi anda mempunyai tanda lahir yang berbeza daripada ciri-ciri ‘Mongolian Spot’ (bertekstur kasar / timbul, menonjol, ditumbuhi rambut, terlalu banyak, besar, dan sebagainya), anda boleh mendapatkan diagnosis doktor bagi memastikan tahap kesihatan bayi.
Menurut sumber, gejala daripada kondisi spina bifida occulta (jenis yang kurang serius berbanding spina bifida) juga memperlihatkan tanda pigmentasi pada kulit bayi. Tetapi berbeza dengan ‘Mongolian Spot’, ianya berwarna kemerahan dan melibatkan kelainan tabung saraf bayi yang terdapat di celah tulang belakang bayi.
Foto Kredit: deccanchronicle.com

Jika Ragu-ragu, Tanyakan Doktor Untuk Kepastian
Kalau dah tahu info ini, jangan pula mempercayai mitos-mitos yang tidak ada asal-usulnya. Yang penting, anda tahu bahawa tompokan ini adalah normal dan tidak menyakitkan bayi anda.
Jika anda masih inginkan penjelasan terhadap tanda lahir yang terdapat pada bayi anda, berjumpalah dengan doktor. Pemeriksaan lanjut boleh dibuat sebagai langkah pencegahan awal terhadap sebarang masalah kesihatan bayi.


Mop Karpet Rumah Hanya Guna 3 Bahan, Confirm Bersih & Karpet Jadi Baru!

“Adui karpet ni.. vakuum banyak kali pun masih berhabuk…nak buat macam mana lagi..”
Setiap hujung minggu para wanita pasti bertungkus-lumus bersihkan rumah terutamanya karpet kerana habuk dan debu akan terlekat pada permaidani. Kebanyakan orang akan vakuum dan sapu karpet tapi, habuk-habuk masih lekat. Jadi, wanita ini kongsi tips mop karpet supaya karpet sentiasa bersih dan nampak baru!

TIPS MOP KARPET

Siapa yang pernah mop karpet? Kelakar kan mop karpet? Fana tau karpet boleh mop dari sorang maid ni, bila dia mop karpet, Fana tanye dia (karpet boleh mop ya?) Iya boleh la puan kasi habuk nya nyah, biasa lepas vakum pasti ada habuk dan kuman)

So dari situ Fana belajar setiap seminggu sekali Fana mop semua karpet yang ada dalam rumah, semput jugak dik oi macam nak tercabut jantung kak Fana. Tapi lepas mop tu korang akan rasa macam karpet baru yang bersih gila, bebas kuman parasit bagai.

Korang cuma masak air tak kisah la dalam cerek ke, dalam kawah ke, dalam periuk ke whatever la, Fana masak dalam periuk besar pasal tak ada cerek. Almaklum la kita pakai coway. Korang masak agak-agak banyak nye tu tenggelam mop cukup la, lagi banyak lg bagus.
AIR PANAS, 2 SUDU GARAM, 1 PENUTUP DETTOL

Lepastu, dah didih korang curah ke baldi mop, baik-baik dik ya air mendidih tu karang tak pasal korang saman Fana yang ajar main air panas. Pastu letak garam dalam 2 sudu makan dan 1 tutup pure detol, jangan korang pakai sabun mandi jel detol pula ya.
Lepastu korang perah mop tu kuat-kuat jangan sampai ada air menitik, jap-jap jangan perah pakai tangan tau. Lepastu korang menari menari zumba la atas karpet tu dengan mop korang okay, ada faham?
BUKA KIPAS UNTUK KERINGKAN

Selesai mop, pastikan buka kipas laju-laju jangan bukak aircond pula, buka kipas supaya wap wap mop tu kering ok.
P/s: time mop sambil berzumba tu korang kena tenyeh-tenyeh sikit kat karpet tu, nanti dalam air mop korang nampak la betapa cafe lattenya air mop tu. Kalau dapat beli la mop baru yang putih gebu khas untuk karpet sahaja, Fana beli kat Eco jek rm4. Kalau dapat la kan jangan campur mop yang kita mop lantai ya.
Sumber: Syarifah Farhana Syed Fadzil


Jadilah ‘Morning Person, Ini 6 Manfaat Yang Diperolehi Bila Bangun Awal Pagi!

Apabila selalu bangun awal pagi, pastinya akan timbul perasaan ingin bangun lewat bukan? Biarpun bangun awal pagi agak sukar bagi segelintir orang, akan tetapi jika dilakukan anda akan menikmati kesegaran dan kecergasan minda yang maksimum.
Hal ini kerana waktu pagi adalah waktu yang sangat sesuai untuk anda berfikir, bermeditasi dan mengulangkaji. Fikiran anda juga akan lebih tenang dan kreatif untuk merancang aktiviti seharian.

Baca juga: Tips Luruskan Balik Karpet Yang Terlipat Dengan Guna 3 Bahan Sahaja
6 MANFAAT BANGUN AWAL

1. Meningkatkan sel darah putih

Apabila anda bangun awal pagi dan terus mandi dengan menggunakan air sejuk akan meningkatkan sel darah putih dalam tubuh badan. Maka daya tahan daripada penyakit dan tubuh badan boleh melawan virus.
2. Melancarkan peredaran darah

Dengan bangun awal pagi boleh melancarkan peredaran darah. Oleh itu, tubuh badan anda akan menjadi lebih sihat dann bertenaga. Bukan itu sahaja, anda juga boleh melakukan aktiviti seharian tanpa rasa letih.
3. Mengurangkan tekanan dalam diri

Dengan mandi menggunakan air sejuk akan melancarkan kembali peredaran darah setelah lama berbaring (tidur). Ini adalah salah satu cara untuk anda menghilangkan tekanan yang dialami.
4. Meningkatkan kesuburan
Young couple lying on a bed laughing
Kesihatan tubuh badan manusia akan mendapat reaksi yang positif apabila anda mandi awal pagi. Hal ini kerana dapat meningkatkan hormon testosteron pada lelaki dan hormon estrogen untuk wanita.
5. Kulit lebih lembut dan halus

Mandi menggunakan air sejuk dapat mengurangkan lingkaran hitam pada bawah mata. Bukan itu sahaja, kuku akan menjadi lebih sihat, kuat dan tidak mudah retak. Manakala kulit akan jadi lebih lembut dan halus.
6. Mengurangkan risiko darah tinggi

Bagi penghidap penyakit darah tinggi, cara ini merupakan cara yang terbaik untuk anda mengurangkan penyakit anda. Jika diamalkan, penyakit akan pulih.
Sumber: women online magazine


Alahan Teruk Ketika Hamil Bukan Dibuat-buat, 7 Perkara Kena Tahu Tentang Hyperemesis Gravidarum

“Adui loyanya aku… Hari ni je dah berapa kali muntah sampai rasa tak larat betul nak buat apa-apa. Patut ke aku pergi klinik ye? Takut pulak nak ambik cuti, nanti bos dengan kawan-kawan cakap mengada-ngada pulak…”
Hampir kebanyakan wanita yang berpengalaman mengandung pasti pernah rasa ‘morning sickness’, terutamanya pada awal fasa kehamilan.

Ramai yang anggap benda ni perkara biasa dan bukanlah sesuatu yang patut dirisaukan. Malah, ada yang sampai ‘takut’ nak pergi klinik sebab tak mahu dianggap lemah atau mengada-ngada.
Janganlah begitu, ini 7 perkara yang bakal ibu dan ayah perlu tahu tentang hyperemesis gravidarum.

1. Apakah Hyperemesis Gravidarum
Sebenarnya rasa mual dan muntah yang teruk sampai tak boleh bangun dan berterusan lama merupakan sebuah kondisi yang perlu diberi perhatian. Ia dikenali sebagai hyperemesis gravidarum.

Hyperemesis gravidarum selalunya berlaku antara minggu ke 4 hingga minggu ke 6 minggu kehamilan dan boleh menjadi semakin teruk pada minggu ke 9 hingga 13. Ada juga yang berlarutan sepanjang waktu kehamilan.

2. Punca
Punca sebenar penyakit ini masih tidak diketahui tetapi ramai para doktor berpendapat bahawa penyakit ini disebabkan peningkatan hormon human chorionic gonadotropin (HCG) dan estrogen yang mendadak.
3. Perbezaan Dengan ‘Morning Sickness’
Jadi macam mana nak tahu sekiranya rasa mual dan loya yang anda alami sekarang adalah jenis ‘morning sickness’ biasa atau tahap ekstrem seperti hyperemesis gravidarum?
Berikut adalah perbezaannya:

MORNING SICKNESS
HYPEREMESIS GRAVIDARUM

Muntah dan mual
Muntah yang teruk, berterusan serta mual

Mual yang berkurang pada usia kehamilan 12 minggu ke atas
Rasa mual yang tidak berkurang

Muntah yang tak menyebabkan badan kekurangan air
Muntah teruk sehingga badan kehilangan air dengan banyak

Muntah yang masih dapat kekalkan makanan dalam perut
Muntah terlalu kerap sehingga menyebabkan perut kosong

http://blog.healthy.co.nz/
4. Simptom Lain Yang Perlu Diperhatikan
Selain simptom yang dinyatakan di perbezaan di atas, pesakit juga akan hilang selera makan hingga boleh menyebabkan berat badan berkurang berbanding daripada sebelum hamil.
Badan pula menjadi teramat lesu sehingga pesakit tidak dapat menjalankan aktiviti harian seperti biasa.
Ketidakupayaan pesakit ketika itu disertai dengan penyakit yang dialami boleh juga memberi kesan kepada kesihatan mental sehingga mengakibatkan kemurungan.
Kekurangan air di dalam badan juga akan membuatkan pesakit semakin kurang kekerapan membuang air kecil.
Foto Kredit: healthline.com
5. Komplikasi
Antara komplikasi yang perlu dihadapi ialah kekurangan berat badan akibat kurang makan.
Buah pinggang juga tidak dapat berfungsi dengan baik akibat kurang nutrisi dan badan yang semakin kekurangan kandungan air.
Mineral dan zat penting di dalam badan yang tidak dapat dibekalkan seperti potassium dan sodium pula akan mengakibatkan kepala rasa pening, badan lesu dan tekanan darah menjadi rendah.
Gaya hidup yang semakin pasif akibat kekurangan tenaga dapat menjadikan otot semakin lemah.
Foto Kredit: gemini.no
6. Rawatan
Kebanyakan kes ini akan dirujuk kepada hospital untuk rawatan lanjut. Ia juga bergantung tahap keterukan yang dialami.
Pesakit boleh mengamalkan rutin makan kepada makanan kering seperti biskut, dan makan sedikit tetapi kerap.
Akibat badan yang sering menolak makanan, terdapat kes di mana pesakit terpaksa disuntik IV untuk membekalkan semula komposisi air, vitamin dan mineral yang hilang dalam badan.
Ada juga pesakit tahap teruk yang diberi suntikan IV dengan kandungan nutrisi kompleks sepanjang kehamilan.
Foto Kredit: Voisin/Phanie / Rex Features
7. Wanita Yang Berisiko
Menurut sumber, walaupun hyperemesis gravidarum boleh terjadi kepada sesiapa saja, namun anda mungkin lebih berisiko untuk jika  mempunyai faktor berikut

mempunyai berat badan berlebihan
hamil kembar dua atau lebih
pertama kali hamil
mengalami trophoblastic iaitu ketumbuhan di dalam uterus.

Kalau nak tahu, Permaisuri Diraja Britain, Kate Middleton sendiri mengalami masalah ini dalam ketiga-tiga kali kehamilannya!
http://www.rsvponline.mx/
Dapatkan Rawatan, Jangan Merana Sendirian
Bukan mudah sebenarnya nak mengharungi tempoh 9 bulan kehamilan. Sokongan dari orang sekeliling terutamanya suami amat penting untuk memastikan keselamatan dan kesihatan ibu.
Kalau diikutkan, penyakit ini jarang dilaporkan kerana kebanyakan para ibu berkeputusan untuk menghadapinya sendiri tanpa rawatan rapi.
Yang penting, pastikan kesihatan fizikal dan mental ibu sentiasa terjaga. Ibu perlu dapatkan rehat secukupnya dan jangan paksa diri dalam menjalani aktiviti harian.
Jangan berlengah untuk dapatkan rujukan doktor sekiranya alahan menjadi semakin teruk dan sukar dikendalikan ya!

*Rujukan:
https://my.clevelandclinic.org/health/diseases/12232-hyperemesis-gravidarum-severe-nausea–vomiting-during-pregnancy
https://americanpregnancy.org/pregnancy-complications/hyperemesis-gravidarum/
https://www.webmd.com/baby/what-is-hyperemesis-gravidarum#1


10 Rancangan Netflix Sesuai Untuk Anak Bawah 3 Tahun

Selain dari memaparkan rancangan-rancangan kartun dalam Youtube untuk anak-anak, ibu bapa juga pasti memaparkan filem-filem yang sesuai untuk tontonan mereka. Bagi anda yang mempunyai akaun Netflix, sebenarnya banyak rancangan kanak-kanak yang sesuai untuk anak bawah umur 3 tahun. Oleh itu, ini 10 senarai rancangan Netflix yang anda boleh cari.
Baca juga: 16 Senarai ‘Educational Channel’ Di Youtube Untuk Tontonan Anak, Semua Best!

10 RANCANGAN NETFLIX YANG SESUAI UNTUK ANAK 3 TAHUN KE BAWAH

“Saya WFH susah nak pantau anak semasa bekerja dan terpaksa buka TV”

Inilah dilema kebanyakan mak ayah zaman pandemik ini, nak bawa anak keluar tak boleh, nak main dengan anak dah habis idea, nak layan anak setiap masa susah sebab ada kekangan kerja hakiki. Sudahnya ada anak yang 24 jam melekat depan TV atau gadget. Ini nasihat saya untuk kalian:

1. Kalau ada pilihan nak bagi anak tengok TV atau gadget (hp/tab), buka TV lebih kurang risiko masalah perkembangan anak berbanding gadget.
2. Elakkan buka cerita yang sama setiap hari atau setiap masa.
3. Dedahkan anak dengan pelbagai ilmu pengetahuan.
– Rancangan masakan.
– Hidupan laut, haiwan, serangga atau burung.
– Melukis atau mewarna.
– Rancangan pendidikan yang sesuai ikut umur anak.
– Projek reka bentuk atau seni.
– Lawatan ke tempat yang baru.
– Menjahit.
– Sukan.

Manfaatkan internet di rumah untuk dedahkan kepada anak tentang dunia. Bukan terhad menonton kartun sahaja.
4. 80% perkembangan otak adalah semasa 3 tahun pertama. Mak ayahlah agen dan lubuk ilmu pengetahuan anak tentang dunia.
5. Untuk anak 3 tahun ke bawah, elak dedahkan anak terlalu lama:
– Lagu kanak-kanak (nursery rhyme).
– Rancangan yang tidak ada komunikasi.
– Ganas.
– Bahasa kasar atau kurang ajar.
– Bahasa atau percakapan yang terlampau laju.
– Rancangan yang terlalu rumit untuk anak faham.
6. Anak cenderung untuk meniru apa yang dia lihat dan dengar semasa umur 3 tahun ke bawah. Jadi, saya senaraikan 10 rancangan yang sesuai untuk anak umur 3 tahun ke bawah di NETFLIX. Kriteria saya:
– Bahasa yang mudah difahami.
– Percakapan yang tidak laju.
– Tidak banyak gangguan bunyi latar belakang.
– Visual atau pergerakan yang tidak terlalu pantas.
– Warna yang tidak terlalu terang dan menonjol.
– Dinyatakan rating “ALL”, sesuai untuk semua peringkat umur.
10 RANCANGAN KANAK-KANAK YANG MENARIK
1.SIMON

2.Puffin Rock

3.Trash Truck

4.Hey Duggee

5.Sylvanian Families Mini Episodes Clover

6.Gabby’s Dollhouse

7.Llama Llama

8.Cleo & Cuquin

9. Treehouse Detectives

10. HI-5

Sensori anak masih lagi berkembang semasa umur 3 tahun ke bawah, perlu berhati-hati dengan pemilihan rancangan untuk anak. Semoga bermanfaat untuk semua!
Sumber: Maryam Jamadi


Mr. Dengue, Tetamu Yang Tidak Diundang, Menyasarkan Untuk ‘Bertemu’ Seberapa Ramai Orang

Meskipun kesedaran tentang denggi adalah tinggi, sikap yang negatif tentang gejala ini masih lagi wujud1. Masyarakat umum menghadapi kemungkinan manjadi lali terhadap kesan jangkitan denggi dalam kehidupan, keluarga dan komuniti mereka apabila ancaman penyakit ini masih terus dipandang ringan.
Pada bulan lepas2, sentimen masyarakat didapati masih kurang prihatin terhadap gejala denggi, suatu penyakit yang menyebabkan kesakitan dan kelesuan serta boleh menjejaskan kualiti kehidupan sehingga enam minggu lamanya setelah sembuh. “Saya pernah mendengar cerita tentang denggi tetapi kami tidak mengambil sebarang tindakan di rumah kerana kami tidak menganggap yang ia akan menjejaskan kami,”2  ialah salah satu contoh sikap masyarakat terhadap denggi pada masa kini.

Memperkenalkan, Mr. Dengue, Tetamu Yang Tidak Diundang, sebuah acara awam anjuran Persatuan Penyakit Berjangkit dan Kemoterapi Malaysia yang disokong oleh Sanofi Pasteur. Kempen yang dianjurkan ini bertujuan untuk mengikis sikap sambil lewa terhadap penyakit denggi melalui penggunaan jenaka satira bagi menarik perhatian orang ramai melalui media sosial. Setelah berjaya mendapatkan perhatian anda, Mr. Dengue berperanan untuk menyampaikan maklumat tentang demam denggi bagi memperkasakan masyarakat umum dengan cara-cara untuk melindungi diri mereka daripada gejala tersebut

“Mr. Dengue mampu mengubah sesuatu yang kabur menjadi jelas. Dia melambangkan ancaman denggi yang sentiasa ada di sekeliling kita. Mr. Dengue mewujudkan suasana pendidikan yang santai, serta membangkitkan gambaran yang lebih jelas tentang penyakit tersebut, justeru membolehkan gaya komunikasi yang lebih segar dengan orang ramai tentang pencegahan denggi” ujar Baptiste De Clarens, Pengarah Urusan Sanofi Pasteur Malaysia, Singapura dan Brunei.

“Sejak Mr. Dengue mula ditonjolkan kepada umum pada bulan Februari lalu, dia begitu sibuk memperkenalnya dirinya dan apa yang akan dilakukannya kepada anda. Mr. Dengue turut berkongsi keletahnya dengan menyampuk dalam perbualan di Twitter serta menyebarkan mesej “dominasi nyamuk” di Facebook. Sejak bulan April sehingga bulan Julai tahun ini, kempen ini telah mencetuskan 2.7 juta paparan  “online”, dengan sokongan inisiatif rakan-rakan media yang utama. Dengan berlangsungnya jerayawara di ‘concourse’ Sunway Pyramid pada hujung minggu ini, kami berharap dapat meninggalkan kesan di hati lebih ramai warga Malaysia. Di samping itu, warga Malaysia berpeluang ‘bertemu’ dengan Mr. Dengue dengan menekan butang ‘like’ di laman Facebooknya – www.facebook.com/mymrdengue. Sebarkanlah berita tentang Mr. Dengue di laman sosial anda dan Mr. Dengue mungkin akan datang mengunjungi anda,” tambah beliau.

Menurut Persatuan Penyakit Berjangkit dan Kemoterapi Malaysia (MSIDC), penduduk di Malaysia masih tidak mengambil langkah yang mencukupi untuk mencegah penyakit denggi. “Kami mendapat tahu tentang perkara ini daripada laporan terkini tentang sentimen orang awam. Warga Malaysia perlu ingat bahawa denggi boleh menyerang sesiapa sahaja antara kita tanpa mengira usia, jantina, status kesihatan atau status ekonomi. Jangan baru tersedar tentang kepentingan mengambil langkah pencegahan hanya setelah denggi menjangkiti anda atau ahli keluarga anda. Satu orang di Malaysia dijangkiti denggi setiap 3 minit. Jadi jangan sangka bahawa anda tidak akan mendapat penyakit denggi pada mana-mana peringkat dalam hidup anda,” ujar Prof. Dr Zamberi Sekawi.
Setiap orang mempunyai peranan untuk dimainkan bagi mencegah penyakit denggi dan melindungi keluarga mereka daripada bebanan gejala ini. Antara tips terbaik yang dikongsikan oleh MSIDC dan hos dan jurucakap kempen Mr. Dengue, Jason Leong, sewaktu pelancaran media pada hari ini adalah:

Amalan kawalan vektor

Kerap membersihkan kawasan air yang bertakung
Membunuh nyamuk dengan menggunakan racun serangga
Penggunaan penutup atau jaringan tangki simpanan air yang ketat
Pengurusan sisa pepejal

Ambil langkah-langkah untuk mengurangkan risiko digigit oleh nyamuk yang telah berjangkit

Cuba memakai pakaian yang mengurangkan pendedahan kulit pada waktu siang.
Gunakan losyen atau semburan penghalau nyamuk pada kulit yang terdedah atau baju.
Pasang hadangan nyamuk di tingkap
Aerosol racun serangga, lingkaran ubat nyamuk atau pengewap racun serangga yang lain dan penyaman udara boleh digunakan di bahagian dalam ruang kediaman atau bangunan.

Turut hadir di pelancaran media tersebut ialah wakil daripada Kementerian Kesihatan, Kementerian Pendidikan serta murid-murid sekolah yang mengambil bahagian dalam program Patrol Denggi 2016. Pelajar-pelajar tersebut turut mengambil bahagian dalam kuiz ‘Battle’ bersama dengan hos Jason Leong telah berjaya  ‘menumpaskan’ Mr. Dengue, disambut dengan sorakan oleh tetamu jemputan.

Aktiviti ‘Berjumpa Mr. Dengue, Tetamu Yang Tidak Diundang’ akan diadakan di Blue Concourse di pusat membeli-belah Sunway Pyramid dari pukul 12 tengah hari Jumaat 14 Oktober sehingga Ahad 16 Oktober. Antara aktiviti yang paling menarik ialah permainan pagar sesat (maze) dalam gaya Pac-Man yang telah direka khas untuk menjadi gelanggang latihan bagi peserta untuk melengkapkan diri dengan peralatan yang diperlukan untuk melawan denggi.
Peserta perlu mengumpul kesemua peralatan tersebut dan mengelak daripada ditangkap oleh ‘nyamuk-nyamuk Aedes’ peliharaan Mr. Dengue, yang akan memainkan watak yang sama seperti ‘hantu’ dalam permainan berunsur Pac-Man ini.  Pelajari dengan pantas, lengkapkan perjalanan dalam permainan tersebut tanpa ‘bertembung’ dengan pengikut-pengikut Mr. Dengue serta menangi hadiah premium Mr. Dengue yang istimewa!
Orang ramai boleh juga mempelajari bagaimana untuk membina perangkap nyamuk sendiri serta mengenalpasti kawasan pembiakan nyamuk di kawasan kediaman sebagai sebahagian daripada aktiviti terancang yang dapat menggalakkan anda dan keluarga anda untuk mengamalkan tabiat pencegahan denggi yang baik.
Kunjungi www.facebook.com/mymrdengue dan sila ‘like’ laman tersebut untuk menerima maklumat tentang kesedaran dan pencegahan gejala denggi di garis masa Facebook anda. Muat turun risalah ‘Perlindungan Daripada Denggi’ di tab ‘Bertemu Mr. Dengue’ di laman Facebook untuk mendapatkan maklumat terkini tentang tabiat pencegahan gejala denggi.
Di samping itu, sertai Kuiz Kesediaan Denggi di www.denguemissionbuzz.org untuk mengetahui sejauh manakah anda bersedia untuk melawan penyakit denggi.

Rujukan
1 Malaysians high in awareness on Dengue but poor attitudes remain, says Subramaniam, The Sun Daily Online, http://www.thesundaily.my/news/1238304, retrieved on 28th September 2016
2 Special task force launched to eradicate dengue and Zika at hotspot areas, Community, Metro, The Star Online, retrieved on  Fri 9th Sept 2016 http://tinyurl.com/jdm8f9l
3 One dengue patient every three minutes, report says, Malay Mail Online, retrieved 28th September 2016, http://tinyurl.com/hpklchr

Mengenai Sanofi
Sanofi merupakan salah satu peneraju penjagaan kesihatan sedunia yang menemukan, mengembangkan dan mengedarkan penyelesaian terapeutik yang bertumpu kepada keperluan pesakit. Sanofi dibahagikan kepada lima unit perniagaan global: Kencing Manis dan Kardiovaskular, Ubat-ubatan Am dan Pasaran Baru , Sanofi Genzyme, Sanofi Pasteur dan Merial. Sanofi ialah syarikat tersenarai di Paris (EURONEXT: SAN) dan di New York (NYSE: SNY).
Sanofi Pasteur, bahagian vaksin Sanofi, adalah sebuah syarikat global yang menghasilkan lebih daripada satu bilion dos vaksin setiap tahun, membolehkan lebih daripada 500 juta orang di seluruh dunia mendapat imunisasi. Peneraju utama dunia di dalam industri vaksin, Sanofi Pasteur mengeluarkan vaksin berkualiti tinggi seiring dengan kepakarannya dan kehendak kesihatan umum. Warisan syarikat ini untuk mencipta vaksin yang melindungi nyawa telah bermula sejak lebih seabad yang lalu. Setiap hari, syarikat ini melaburkan lebih daripada satu juta Euro bagi penyelidikan dan pembangunan. Untuk maklumat lanjut, sila layari www.sanofipasteur.com  atau www.sanofipasteur.us


PM Umum Tambang Percuma Perkhidmatan MRT Laluan Putrajaya Hingga 31 Mac Ini!

Perdana Menteri Malaysia, Datuk Seri Anwar Ibrahim mengumumkan satu berita gembira di mana perkhidmatan Transit Aliran Massa (MRT) Laluan Putrajaya boleh digunakan secara percuma oleh orang ramai bermula hari ini sehingga 31 Mac 2023.
Menurutnya, tambang percuma dari stesen MRT Kwasa Damansara hingga Putrajaya Sentral ditawarkan sempena pembukaan rasmi MRT Laluan Putrajaya bermula jam 3 petang ini.

Baca juga: KWSP Perkenal i-Sayang, Suami Boleh Carum 2% Untuk Isteri…Macam Ni Baru Sayang!
PM UMUM PERKHIDMATAN PERCUMA MRT LALUAN PUTRAJAYA

MRT Laluan Putrajaya ini mempunyai 36 stesen antaranya adalah Bandar Sri Damansara, Kepong, Batu, Jalan Sultan Azlan Shah, Jalan Tun Razak, Persiaran KLCC, Kuchai Lama, Seri Kembangan, Cyberjaya dan Putrajaya.

Perkhidmatan MRT2 laluan Putrajaya sepanjang 57.7 kilometer ini bernilai sebanyak RM30.53 bilion.
Sumber: Berita Harian


Muat Turun: Permit Pergerakan PKP & PKPB Untuk Rentas Daerah/Negeri (PDRM)

Muat turun: Surat Kebenaran Rentas Negeri / Daerah PKPB Terkini (13 Januari – 26 Januari 2021)

Sebagaimana yang diumumkan oleh Perdana Menteri, Tan Sri Dato’ Haji Muhyiddin Yassin pada 11 Januari 2021, Perintah Kawalan Pergerakan (PKP) dan Perintah Kawalan Pergerakan Bersyarat (PKPB) akan berkuat kuasa bagi negeri-negeri yang terlibat mulai 13 hingga 26 Januari 2021 sebagai usaha kerajaan mengekang penularan wabak COVID-19.
Kebenaran Rentas Negeri / Daerah Bagi Kawasan PKP & PKPB Oleh PDRM
Bagi mana-mana individu yang ingin melakukan pergerakan rentas negeri atau daerah, anda dikehendaki mengisi Borang Permit Pergerakan Perintah Kawalan Pergerakan (PKP) atau Borang Permit Pergerakan Perintah Kawalan Pergerakan Bersyarat (PKPB) untuk mendapatkan kebenaran daripada pihak polis sebelum melakukan pergerakan.

Muat Turun Borang Permit @ Surat Kebenaran Rentas Negeri / Daerah PKPB
Anda boleh memuat turun surat kebenaran rentas negeri / borang permit PKPB dan mencetaknya melalui pautan berikut:

Borang Permit Pergerakan Perintah Kawalan Pergerakan (PKP): https://www.rmp.gov.my/…/borang-permit-pergerakan…
Borang Permit Pergerakan Perintah Kawalan Pergerakan Bersyarat (PKPB) : https://www.rmp.gov.my/…/borang-permit-pergerakan-pkpb…

ATAU

anda juga boleh memuat turun surat kebenaran rentas negeri / borang permit pergerakan PKP / PKPB menerusi imej di bawah ini

i) Permit Pergerakan PKP

ii) Permit Pergerakan PKPB

Ikuti langkah-langkah berikut bagi urusan permohonan kebenaran pergerakan:

Sila muat turun Borang Permit Pergerakan Perintah Kawalan Pergerakan (PKP) atau Borang Permit Pergerakan Perintah Kawalan Pergerakan Bersyarat (PKPB) (mengikut pelaksanaan perintah pergerakan di negeri masing-masing) melalui pautan di atas atau Media Sosial Rasmi PDRM
Mengisi borang dengan lengkap dalam dua (2) salinan
Menghantar dua (2) borang yang telah lengkap di balai polis untuk proses kelulusan.

*Sumber: PDRM


‘Muda-Muda Pun Rambut Beruban’- Ketahui Punca & Cara Elak Rambut Beruban Di Usia Muda

“Muda-muda pun rambut dah beruban, macam mana ni….”
Portal Hello Doktor ada berkongsikan tentang jawapan mengenai persoalan tersebut. Untuk mengetahui dengan lebih lanjut ikuti penerangannya seperti berikut. Rambut adalah mahkota wanita, namun bagi kaum Adam mahkota mereka terletak pada janggut. Lagi gah tersusun rapi, lagi banggalah dipamerkan! Bayangkan jika ada uban di usia muda.

Tentu malu, bukan? Alamak, apa punca rambut beruban sebenarnya? Adakah tanda proses penuaan atau berkait dengan masalah kesihatan?
KENAPA RAMBUT, JANGGUT BERUBAN?

Janggut atau rambut, mana satu beruban dahulu? Uban terjadi apabila tahap melanin rendah dalam folikel rambut anda. Melanin ialah sejenis pigmen yang memberi warna kepada rambut dan kulit anda. Seiring dengan pertambahan usia, penghasilan melanin daripada folikel akan berkurangan dan menyebabkan rambut berubah warna keperangan, putih atau beruban.

Jika anda sudah beruban, ingatlah anda tidak keseorangan. Satu kajian mendedahkan sebanyak tiga perempat lelaki berumur 45-65 tahun mempunyai uban. Dari sudut saintifik, janggut anda tumbuh lebih cepat berbanding dengan rambut. Oleh itu, ramai yang akan perasan uban di janggut mereka terlebih dahulu berbanding di kepala.
Punca janggut ada uban di usia muda
Walaupun uban sering dikaitkan dengan lelaki berusia, tetapi ia mampu berlaku dalam kalangan orang muda juga. Satu kajian membuktikan ia mampu berlaku dalam kalangan lelaki berusia 20-30 tahun dan digelar sebagai beruban secara pramatang. Selain penuaan semula jadi, uban juga boleh disebabkan oleh faktor genetik, pemakanan dan masalah kesihatan.
1. Genetik

Beruban berkait rapat dengan genetik anda. Ia terdapat dalam gen anda di mana tubuh gagal menghasilkan melanin selepas beberapa tahun.
Oleh sebab ia turun-temurun, anda boleh meramalkan bilakah uban akan tumbuh pada diri anda dengan melihat janggut ayah atau datuk anda. Jika mereka mempunyai uban di usia muda, kemungkinan besar anda akan mengalami keadaan yang sama.
2. Kekerapan penumpukan hidrogen peroksida pada folikel rambut

Punca kedua yang menyebabkan uban di usia muda ialah penumpukan hidrogen peroksida yang kerap di folikel rambut anda. Hidrogen peroksida bertindak sebagai agen pemutihan yang menghilangkan pigmentasi pada janggut anda.
Kebiasaannya, sel-sel mengandungi hidrogen peroksida dalam jumlah yang kecil, dikawal selia oleh enzim catalase yang bertanggungjawab untuk memecahkan elemen itu menjadi air dan oksigen sahaja.
Apabila anda bertambah tua, tubuh tidak menghasilkan jumlah enzim yang sama menyebabkan pengumpulan hidrogen peroksida di folikel rambut anda.
Hal ini akan menyekat proses sintesis melanin, meninggalkan janggut yang dilunturkan oleh hidrogen peroksida dan menyebabkan uban.
3. Stres punca beruban?

Stres tidak menyebabkan uban terjadi secara langsung. Namun, ia boleh mencetuskan satu keadaan perubatan iaitu telogen effluvium di mana rambut gugur 3x ganda lebih cepat daripada kebiasaan. Walaupun rambut gugur lebih cepat dalam keadaan ini, tetapi ia tidak menyebabkan kebotakan.
Uban berkemungkinan terjadi dalam kalangan lelaki pertengahan umur yang mengalami masalah pertumbuhan rambut yang terlalu cepat selepas keguguran akibat stres.
4. Merokok

Satu kajian dijalankan pada tahun 2013 membuktikan kaitan merokok dan beruban secara pramatang. Perokok berpotensi mendapat keadaan ini 2x ganda setengah lebih daripada bukan perokok. Selain itu, merokok juga dikaitkan dengan masalah kebotakan kerana rokok mengandungi bahan kimia yang boleh merosakkan sel-sel rambut anda.
5. Masalah kesihatan

Walaupun uban sering dikaitkan dengan usia anda, tetapi kadang-kadang uban menunjukkan penyakit, terutama jika berlaku uban di usia muda. Masalah kesihatan yang mungkin menunjukkan uban sebagai gejala ialah:
-Kekurangan vitamin B12
-Neurofibromatosis
Penyakit turun-temurun ini menyebabkan ketumbuhan pada saraf dan pembentukan kulit dan tulang yang luar biasa.
-Tuberous sclerosis
Penyakit turun-temurun yang jarang berlaku, boleh menyebabkan ketumbuhan benigna di sebilangan organ seperti otak, jantung, buah pinggang, mata, paru-paru dan kulit.
Penyakit tiroid
-Vitiligo
Penyakit ini menyebabkan sel-sel yang menghasilkan melanin musnah, disebabkan oleh imun badan sendiri.
-Alopecia areata
Sejenis penyakit di mana tompokan rambut boleh hilang, terutama sekali rambut berwarna normal. Ia boleh menyebabkan pesakit lebih peka akan uban yang sedia ada. Bila pertumbuhan rambut berlaku, ia mungkin menjadi uban, tetapi warna normal rambut akan kembali kemudiannya.
Pencegahan uban di usia muda

Jika punca beruban ialah genetik atau proses penuaan, tiada pencegahan yang dapat mencegahnya. Namun, sesetengah punca boleh dicegah sama sekali.
1.Berhenti merokok
2.Mengubah pemakanan anda
3.Diet yang kaya dengan vitamin B12 seperti makanan laut, telur, daging merah dan sayur-sayuran hijau. Masukkan makanan yang kaya dengan antioksidan ke dalam diet anda seperti buah-buahan, sayur-sayuran, teh hijau, minyak zaitun dan ikan.
4.Menguruskan tekanan anda dengan lebih elok seperti bersenam, melakukan aktiviti yang anda minati dan sebagainya.
Sumber: Hello Doktor


Mudah & Cepat Proses Memasak Dengan 7 Kaedah ‘Simple’ Penyediaan Bahan Masakan Ini!

“Nak buat bekal untuk anak-anak tapi, malas nak buat persiapan bahan masakan tu. Lambat!”
Menyediakan makanan yang dibawa dari rumah untuk anak-anak ke sekolah memang menyeronokkan. Tetapi, bagi ibu-ibu yang bekerja dan sibuk, proses penyediaan makanan tersebut mungkin akan mengambil masa yang banyak kerana tidak mempunyai ‘ruang’ masa di rumah. Mana tidaknya, bila beli barang-barang basah mestilah dah kena cuci dan simpan. Setiap kali nak masak, nak lakukan proses potong-memotong lagi. Stres!

healthbeat.spectrumhealth.org
Jangan risau ibu sekalian, apa kata anda ikut cara mudah nak masak dengan cepat berdasarkan perkongsian si ibu ini. Setiap kali nak masak senang sahaja sebab semua bahan masakan dah siap dipotong. Mudah!

Tips masak lebih pantas dan bekalkan anak makanan setiap hari
Perasan tak, selalu nak masak ,waktu untuk prepare barang tu yang lama, nak kupas bawang, nak tumbuk lagi, nak bersihkan ayam lagi, nak potong sayur lagi. So bila jimatkan waktu prepare barang ni memang cepat sangat masa memasak. Panas kuali, masuk minyak campak-campak dah siap.

Apa yang Nadya buat, satu hari dalam seminggu, selalunya beli barang dapur jumaat lepas balik kerja, bersihkan and setelkan semua terus, jangan beli barang mentah di hari busy, nanti jawabnya masuklah ayam ikan ke freezer lepastu tak sempat kemas huu. Poor prognosis.
1. Kenalpasti apa masakan yang selalu kita masak
kakisharesite.wordpress.com
Kalau Nadya ni, mek klate, jadi serai, limau semua tu banyak guna. So apa bahan yang kita selalu guna waktu masak ,kita aim waktu nak masak nanti semua dah ready, so senang. Macam anak-anak Nadya suka sup, jadi memang selalu ada stok dada ayam potong dadu, carrot, potato, stok bawang dikisar semua.
2. Rancang menu seminggu
http://timewiththea.com/
Jimat sikit belanja dapur bulanan. Dan jimat masa nak pikir harini nak masak apa. Pernah bangun pagi tak ada idea nak masak apa, dah ambik masa berpikir-pikir, ish bazir-bazir… biasa Nadya masak 2 menu untuk bekal anak. Kalau letih sangat 1 menu pun jadi lah.
3. Kerjasama suami
http://www.pesonapengantin.my/
Kena mintak tolong suami jaga anak waktu nak prepare barang-barang ni. Alahai tak lama pun,bila selalu buat cepat ja prepare nye, kalau suami malas, suruh dia yang prepare barang masak hehe. Tapi pernah husband tolong basuhkan ayam lebih setengah jam, mak aih takpe lah bagi wife buatkan la.
4. Kena rajin dan usaha jadi rajin walaupun malas
rumaysho.com
Kena rajin,bagi Nadya yang bekerja, bila tinggalkan anak dengan pengasuh perasaan lega sikit sebab nanti tak terfikir-fikir anak aku makan ape yer, dah makan ke belum, cukup ke makanan. Masa zaman houseman, salah satu terapi nak hilangkan stress bagi Nadya bawak bekal makanan anak.
NAK MASAK CEPAT? KENA IKUT 7 KAEDAH INI!
1. Ayam
www.facebook.com/nadyasufia.hjsanusi
-Beli ayam hari yang sama kena terus bersihkan. Nadya suka asing bahagian dada. Bahagian dada potong kecik-kecik terus ,buat sup ayam utk anak and rencah kalau masak sayur. Paling bagus buat satu bekas untuk sekali masak, nanti nak guna letak ja bawah air paip mengalir dalam 10 min dah lembut.
2. Udang ,sotong, ikan

– Sotong bersihkan terus ,buang dakwat,buang mata,potong siap2. Guna gunting ja lagi senang.
– Udang kalau baba nadya selalu buang kepala, buang yang hitam kat belakang badan. Tapi saya tak buang kepala sebab nak nampak cantik rupa udang ni.
-Pastikan hari beli ikan bersihkan siap-siap, lepastu letak dalam bekas ikut panjang ikan hehe barulah ikan nampak cantik lurus ja takde bengkok.
3. Bawang putih,bawang merah, halia

– Kisar halus semua bawang, senang nak menumis nanti. Sebelum kupas bawang rendam dalam air 10 min nanti senang kupas. Bawang merah ,nadya blend bawang bombay ja, jimat masa nak kupas, rasa sama ja dengan bawang merah kecik-kecik tu. Kalau selalu buat masakan macam masak merah ke sambal, sila lah blend bawang banyak-banyak ,boleh tahan 2 minggu lebih. Yang penting masa guna sudu asingkan waktu guna nanti.,jangan guna satu sudu cedok semua bawang waktu masak, tak tahan lama jawabnya nanti.
– Kisar halia siap-siap. Senang,nadya memang ada stok halia kisar sebab anak suka sup ayam,ayam masak kicap.
4. Serai, lengkuas, daun limau, cili, limau

-Ha bahan-bahan nak masak paprik or tomyam ni senangnya kalau dah siap dalam peti ais. Saya ni penakut orangnya,kan nak masak tomyam malam-malam takut pulak nak keluar rumah ambik serai ,daun limau semua.
5. Sayur

Luqman dan hannan suka sangat carrrot, jadi sayur yang selalu guna nadya bersihkan siap-siap and potong sekali. Kalau sayur hijau tak potong terus, nanti nak masak ambik ja guntingkan senang.
6. Ikan bilis kisar & Cili kisar

Ikan bilis, nanti boleh letak sebagai perencah masak sayur ke nasi goreng ke. Nampaknye orang melaka selalu guna sebab tengok mak guna ikan bilis masak sayur, nasi, mihun, kuah kacang jugak. Cili kering rebus dahulu, then kisar halus, mak ajarkan simpan dalam plastik nanti tahan sebulan, kalau simpan dalam bekas cepat ja kulat nanti.
7. Bawang besar & Kentang

Kupas dan bersihkan. Senang nanti nak letak dalam telur dadar ke, dalam masak merah ke terus hiris-hiris ja nanti. Nadya suka kupas dan simpan dalam peti terus, sebab selalu guna. Selalunya kupas untuk 3 hari, tak boleh simpan lama cepat lebam pulak nanti. Kalau nak tahan lagi lama letak dalam bekas then isi air sikit.
MUDAH NAK MASAK!

Bila masak sendiri,kita tau apa kita masukkan,jadi free msg, free ajinamoto.
*Percayalah,air tangan ibu paling sedap,walaupun tak pandai masak sangat ,tapi masakan ibu anak akan ingat sampai bila-bila!
Sumber: Nadya Sufia Hj. Sanusi


Mudah & Relaks Selepas Bersalin

Foto Kredit: browncow.ie

Setinggi-tinggi tahniah dan bersyukur ke hadrat Allah kerana baru sahaja selamat melahirkan anak. Ada mommy yang baru dapat cahaya mata yang pertama dan ada yang dah berderet ramai, boleh buat sepasukan futsal pun ada.

Sekarang masuk pulalah fasa pantang. Ada yang masih mempunyai ibu kandung, kan best kalau ibu anda sendiri jaga anda sewaktu anda berpantang ni kan? Balik kampung duduk dengan ibu je lah. Tapi bagaimana pula bagi mereka yang tidak lagi mempunyai ibu? Atau ada juga yang beranggapan, “takpelah ni dah anak ke-3 ke ke-4 ataupun ke-5, pantang sendiri je lah dekar rumah”.
Di sinilah MyMakBidan dapat membantu anda. Mereka menyediakan pakej penjagaan sewaktu pantang supaya anda dapat kembali bertenaga dan mendapatkan tubuh badan anda seperti sebelum mengandung!

MyMakBidan merupakan syarikat bumiputera tempatan yang mempunyai misi untuk melakukan revolusi bagaimana ibu-ibu boleh menempah terapi pasca bersalin dan juga mak bidan. Dengan menampilkan platform mudah, ibu-ibu boleh melakukan tempahan tak sampai pun 60 saat – pada bila-bila masa, di masa sahaja samada melalui laman web atau pun telefon pintar.

Ditubuhkan pada November 2015 dan berpangkalan di Kuala Lumpur, MyMakBidan adalah platform atas talian yang dipercayai.
MyMakBidan adalah sumber bagi anda mendapatkan perkhidmatan professional bagi bersalin, berpantang dan juga pasca bersalin berhampiran anda. Tempah perkhidmatan kami dengan mudah. Masa untuk anda mengubah diri anda kepada seorang ibu yang HOT dan SEKSI walaupun telah melahirkan beberapa orang anak.
Bagaimana ianya berfungsi?

1.     Dapatkan bantuan!

Tanyalah apa sahaja!

Ia adalah percuma!

Emel: [email protected]

2.     Jumpa saya!

Tempah sesi bersama Pengasas!

Pergi ke www.mymakbidan.com& dan gunakan kalendar untuk menempah sesi bersama kami bagi memperincikan keperluan dan pilihan bersalin anda!

3.     Tempah sesi terapi dengan kami.

Hanya setelah anda bersetuju dengan harga, barulah kami akan hantar makalumat kepada anda tentang pembayaran..
4.     Kami dalam perjalanan!

Anda bersetuju dengan tarikh dan waktu kami akan sampai ke pintu rumah anda!

Manfaat menggunakan MyMakBidan

Pasukan yang Berpengalaman dan Berdedikasi – Dengan pengalaman terkumpul sebanyak 20 tahun dan kaedah yang telah terbukti.
Perkhidmatan Pintu-ke-Pintu – Ketuk! Ketuk! Anda tunggu sahaja di rumah, biar kami ke rumah anda!
Kakitangan yang Terlatih – kami jaga anda sepanjang waktu banda anda berada pada keadaan yang paling terdedah!
Kami Merancang Waktu Bersalin Anda – kami hormati kaedah bersalin anda dan kami akan bantu anda tulis pelan bersalin anda!
Sokongan Moral – Kami dengar anda. Kami faham sangat akan anda dan anda tidak perlu risau apa-apa lagi! Kami di sini ada untuk anda.
Nasihat Pemakanan – dari awal kehamilan, kami beri anda panduan dari segi pemakanan supaya anda bertenaga sepanjang kehamilan sehinggalah selamat melahirkan anak.
Nilai-nilai Tradisional Gerak Badan – gerak badan tradisional dari turun-temurun, terbukti berkesan dan telah diamalkan sejak berabad lamanya, dan kami mahu memeliharanya!
Mengangkat Rahim, Pembetulan V dan Pengukuhan Pelvis – ketahui titik-titik lembut badan supaya anda boleh sembuh dengan cepat!
Penyembuhan Semulajadi – pendekatan kami adalah berasaskan tradisional, kami gunakan herba-herba dan rempah semulajadi. Tiada pengawet. Tiada bahan tambahan. Tiada bahan klinikal mahupun perubatan.

Apa tunggu lagi? Jom gunakan khidmat professional MyMakBidan hari ini. Biar mereka yang pakar menjaga anda supaya anda boleh menumpukan sepenuh perhatian kepada cahaya mata baru anda!


Mudah Saja Nak ‘Travel’ Dengan Anak Kecil Naik Kapal Terbang, Boleh Cuba Tips Ini

Kalau cakap bab nak travel dengan anak-anak kecil mesti orang macam anggap itu salah satu pengalaman ngeri kan? Yelah, nak layan kerenah anak-anak lagi, nak melancing lagi, aduh peningnya! Selain dari itu, perasan tak bila kita travel dengan anak-anak naik kapal terbang, mesti orang yang duduk sebelah tempat duduk kita tu macam nak dengan tak nak saja kan?
Sebenarnya, nak melancong dengan anak-anak kecil ni mudah saja kalau perancangan awal dibuat. Kita hanya kena pastikan anak-anak berada dalam kondisi yang bagus sahaja untuk mendapatkan perjalanan yang selesa tambahan pula bila menaiki kapal terbang. Kalau macam itu, jom kita buat ‘checklist’ apa yang perlu dilakukan sebelum memulakan perjalanan menaiki kapal terbang bersama anak-anak!

www.youtube.com
‘Pack’ barang
1. Jika mempunyai anak yang umur berbeza, pastikan anda mengemas beg mereka secara berasingan. Pastikan dalam setiap beg yang dibawa mempunyai permainan atau barang kesukaan mereka supaya boleh digunakan ketika di dalam pesawat.

2. Di dalam beg anak itu juga, jangan hanya penuhkan dengan mainan yang tidak diperlukan. Anda juga boleh masukkan juga barang seperti diapers dan botol susu di dalam beg mereka. Jangan risau, anak-anak boleh saja galas beg jika anda masukkkan barang sebegini. Bukan itu saja, anda juga dapat menjimatkan ruang di dalam beg pakaian nanti.

http://www.mindfulmum.co.uk/
3. Bawa lampin pakai buang lebih banyak dari apa yang anda perlukan. Bukannya apa, bila berjalan jauh dengan anak-anak yang masih kecil ini, persediaan yang rapi perlu dilakukan.
4. Untuk perjalanan yang lebih teratur, anda perlu siapkan segala kelengkapan yang anak kecil perlukan di dalam beg asing. Hal ini supaya nanti anda tak payah lah susah-susah nak buka beg yang besar untuk ambil barang kan. Dengan adanya beg yang asing ini dan boleh dibawa ke mana sahaja, maka ia memudahkan lagi kerja.
5. Kalau perjalanan hanya mengambil masa yang pendek, anda tetap perlu membawa baju lebih untuk anak dan untuk anda juga. Kalau perjalanan di dalam pesawat memakan masa yang panjang, sudah tentu anda akan berhadapan dengan situasi anak muntah. Tak kan nak tidur dengan baju penuh muntah kan? Jadi, yang terbaik adalah untuk meletakkan baju lebih di dalam beg yang berasingan. Kalau nak masukkan dalam beg barang keperluan anak pun boleh juga.
www.youtube.com
6. Selain itu, sediakan juga beg plastik di dalam beg berasingan untuk membuang sampah makanan. Biasalah, budak-budak ni memang mereka akan buang saja makanan tu merata-rata. Jadi, untuk mengelakkan situasi ‘tegang’ antara anda dan pramugari bertugas, eloklah kiranya anda mengumpul sampah makanan anak di dalam satu beg plastik dan membuangnya sewaktu turun.
Sebelum berlepas
1. Sementara menunggu untuk ‘boarding’, anda boleh biarkan anak-anak berjalan-jalan dahulu di kawasan sekitar yang dianggap sebagai senaman tu mereka sebelum memulakan perjalanan yang panjang. Sebelum duduk dalam pesawat sampai 5 ke 10 jam, inilah masanya untuk mereka mendapatkan ruang yang selesa. Tapi janganlah sampai biarkan anak-anak berlari tak tentu arah dan menganggu orang awam pula kan.
http://www.minitime.com/
2. Yang paling penting adalah, sebelum naik ke dalam pesawat, pastikan anak-anak sudah ke tandas. Memang betul ada tandas di dalam pesawat, tetapi kalau anak-anak dah pergi ke tandas pada waktu awal,lambat lah sikit mereka nak menggunakan tandas pula kan? Lagipun , nak guna tandas dalam pesawat agak leceh sikit kerana ruang yang terhad. Sebab itulah, anda perlu menyediakan lampin pakai buang di dalam beg berasingan jika berlaku kes-kes kecemasan ya!
3. Kalau boleh, sebelum beli tiket penerbangan, pilihlah tempat duduk yang selesa dan sesuai untuk anda membawa anak kecil. Katanya, kalau pilih tempat duduk di hadapan dan di belakang sekali, anda akan mendapat ruang yang lebih. Lebih bagus kalau tempat duduk anda berdekatan dengan ‘cradle’ di dalam pesawat dan dekat juga dengan tandas. Kalau nak guna ‘carseat’ anak pun tak adalah mengganggu orang sangat kan.
Makanan anak-anak
http://edition.cnn.com/
1.Kalau melancong dan menaiki pesawat dengan anak lebih dari seorang dan masih kecil, janganlah pula bawa satu sahaja makanan. Bergaduh pula nanti, susah. Setiap seorang anak mesti mempunyai ‘closeable bag’ yang boleh ‘seal’ dan mempunyai makanan yang sama bagi setiap seorang.
2. Untuk para ibu yang selalu meyediakan bekalan anak, janganlah bawa makanan yang terlalu berat dan merenyahkan untuk anak-anak, contohnya nasi berlauk dan keropok yang boleh mengotorkan tempat di dalam pesawat. Jika anda bawa jus di dalam kotak, pastikan hanya kotak yang kecil dimana boleh dihabiskan pada waktu itu juga. Ini supaya anda mudah untuk mengumpul sampah untuk dibuang selepas mendarat.
http://www.dailymail.co.uk/
Semasa berlepas dan semasa mendarat
1. Ketika waktu ini, kadang-kadang anak akan menangis sebab terkejut dan merasa tekanan yang kuat. Untuk mengelakkan hal tersebut terjadi, apa kata biarkan anak mengunyah gula-gula dan sibuk dengan mainan mereka. Terangkan apa yang sedang berlaku supaya mereka sentiasa tenang dan jika anak masih terlalu kecil, teruskan bermain dengan mereka supaya tidak menangis.
http://www.dailymail.co.uk/
2. Selepas mendarat, pastikan anda membiarkan penumpang lain turun dahulu. Jangan terlalu cepat untuk bersesak-sesak dengan orang ramai kerana takut anak nanti tercedera. Jadi, seeloknya, tunggu penumpang lain turun dahulu, pastikan barang anak-anak diambil dan pimpin anak untuk turun dari pesawat.
3. Jika memerlukan pertolongan, minta bantuan dari pihak lapangan terbang. Selalunya, mereka menyediakan kemudahan untuk anda yang melancong dengan anak kecil.
www.frankfurt-airport.com
Dalam apa saja situasi sama ada anak menangis secara tiba-tiba dan anda letih melayan kerenah anak, pastikan keselamatan terjamin. Bukan saja keselamatan anak, keselamatan anda sebagai penjaga juga amat penting untuk memastikan perjalanan yang selamat ke destinasi. Selamat melancong!